**Javna ustanova u kulturi Hrvatski dom Split**

**Program rada i financijski plan za 2024. godinu s projekcijama za 2025. i 2026.**

Pripremila: Vanesa Kleva, ravnateljica

26.09.2023.

**SAŽETAK DJELOKRUGA RADA**

**UTEMELJENJE (kronološki prikaz)**

• **Temeljem Strategije kulturnog razvitka grada Splita 2015. – 2025.** („Službeni glasnik

Grada Splita“ broj 50/15) poglavlje 1.3. Investicije, akcije, inicijative**,** točka 8. citiramo:

„Koncertna agencija“ kao posljedicu glazbene povijesti grada Splita kako je detaljno

navedeno u povijesnom prikazu od srednjeg vijeka do suvremenih dana.

• **Konzervatorski odjel** stavlja pod preventivnu zaštitu zgradu Hrvatskog doma (Z-4538)

koja je označena kao trajno zaštićeno kulturno dobro kao zgrada i namjena zgrade

Hrvatskog doma, Tončićeva 1. s opisom dobra „Zgrada Hrvatskog doma izgrađena je

1906.-1908., prema projektu Kamila Tončića, kao društveni dom koji je trebao okupiti

i udomiti splitska kulturno-umjetnička i sportska društva. Uz zgradu Sumpornoga

kupališta bila je najreprezentativnija secesijska građevina u Splitu. U Drugom

Hrvatski dom Split Stranica 3

svjetskom ratu, za vrijeme talijanske okupacije grada, bogata secesijska dekoracija

glavnog pročelja i svečane dvorane je uklonjena. U prizemlju je danas Gradsko kazalište

lutaka, a planirana je i obnova izvornih ukrasa glavnog pročelja i središnje dvorane u

kojoj će se urediti koncertna dvorana.“

• Odlukom Gradskog vijeća Grada Splita od 17. srpnja 2020. godine, KLASA: 612-01/09-

01/0085 URBROJ: 2181/01-09-01/1-20-257 osnovana je Javna ustanova u kulturi

Grada Splita „Hrvatski dom“.

• Trgovački sud u Splitu putem postupka kod javnog bilježnika obavijestio je o potrebi usklađenja predloženog imena nove javne ustanove u kulturi Grada Splita „Hrvatski dom“ u „Hrvatski dom Split“.

• Gradsko vijeće Grada Splita na sjednici 4. studenog 2020. donijelo je novu odluku o

osnivanju Javne ustanove u kulturi Hrvatski dom Split, KLASA: 612-01/09-01/85

URBROJ: 2181/01-05-02/7-20-278.

• Trgovački sud je potom donio rješenje o upisu Hrvatskog doma Split u registar

Trgovačkog suda dana 10. studenog 2020. Tt-20/7486-7 MBS 060424579

OIB:74476770642, čime je završen proces formalne registracije nove javne ustanove.

• Gradsko vijeće Grada Splita na sjednici 18. prosinca 2020. dalo je prethodnu suglasnost

na statut Javne ustanove u kulturi Hrvatski dom Split KLASA: 612-01/20-01/107,

URBROJ: 2181/01-09-01/1-20-8.

**DJELATNOST**

Predmet poslovanja Hrvatskog doma Split (prema Statutu) čine sljedeće djelatnosti:

- Organizacija izvođenja koncerata i glazbeno-scenskih djela te drugih sličnih

manifestacija od kulturnog interesa za život i rad građana,

- produkcija glazbenih, opernih i drugih scenskih djela te festivala,

- posredovanje u kulturi,

- izdavačka djelatnost i

- druge djelatnosti koje se u manjem opsegu ili uobičajeno obavlja uz navedenu

djelatnost.

**O HRVATSKOM DOMU SPLIT**

Hrvatski dom Split izgrađen je prije 113 godina prema projektu inženjera Kamila Tončića u vrijeme kad je Split imao svega petnaestak tisuća stanovnika. Velebno zdanje izgrađeno je zalaganjem i odricanjem građana Splita, trudom i marom splitskog puka i brojnih kulturnih i javnih djelatnika. Dom je okupljao razna hrvatska kulturna društva. Tu je 1908. održana Prva dalmatinska umjetnička izložba, a kasnije su održane osnivačke skupštine najznačajnijih splitskih sportskih društava (među njima i Hajduka 1911. godine). Sam Dom kao da je baštinio burnu povijest hrvatskog naroda u 20. stoljeću. Naime, nakon teških vremena u Kraljevini Jugoslaviji, talijanski fašisti su za vrijeme okupacije u Drugom svjetskom ratu uništili secesijsko pročelje zgrade, a 1947. uklonjeni su svi ukrasi iz Svečane dvorane. Hrvatski dom postaje Omladinski dom te polako propada i postupno nestaje iz kulturne svijesti grada. Nakon cjelovite obnove prostor je ponovno stavljen u funkciju kulturnog razvoja Splita, i to kao profesionalna koncertna dvorana sa sljedećim ciljevima djelovanja: organizacija glazbenog života grada Splita, razvoj publike i stvaranje kulturnih navika, očuvanje hrvatske glazbene baštine i programska suradnja sa splitskim glazbenicima, ansamblima, glazbeno-obrazovnim institucijama i kulturnim udrugama. Koncertna dvorana Hrvatskog doma Split započela je s redovitim koncertnim programom 21. siječnja 2021. godine. U svojoj prvoj (polu)sezoni, unatoč brojnim ograničenjima uvjetovanim pandemijom koronavirusa, uspješno je realizirala 55 koncerata s oko 3.000 posjetitelja uživo i više od 16.000 posjetitelja online u izravnim prijenosima događanja preko YouTube kanala Hrvatskog doma, dakle, u ukupnom prosjeku od 2,3 koncerta tjedno. Polovina navedenih događanja odnosi se na nastupe splitskih glazbenika čime se Hrvatski dom Split nedvojbeno potvrđuje kao dom splitskih glazbenika.

Kapacitet dvorane iznosi 250 mjesta, a glazbenicima je na raspolaganju klavir marke Steinway & Sons, model D-274.  Kapacitet glazbenog salona Jakova Gotovca iznosi 60 sjedećih mjesta. Glazbenicima je na raspolaganju klavir marke Yamaha, kao i Bösendorfer iz 1850. godine.  Prostori su akustični i opremljeni vrhunskom audio-vizualnom opremom što omogućuje visoku produkcijsku razinu glazbenih i drugih događanja. Osim za kulturne namjene prostori su pogodni za razne manifestacije poput kongresa, predavanja, predstavljanja, proslave obljetnica i sl.

Predmet poslovanja Hrvatskog doma Split (prema Statutu) čine sljedeće djelatnosti:

* Organizacija izvođenja koncerata i glazbeno-scenskih djela te drugih sličnih manifestacija od kulturnog interesa za život i rad građana,
* produkcija glazbenih, opernih i drugih scenskih djela te festivala,
* posredovanje u kulturi,
* izdavačka djelatnost i
* druge djelatnosti koje se u manjem opsegu ili uobičajeno obavlja uz navedenu djelatnost.

**VIZIJA**

JUK Hrvatski dom Split je nacionalno i europski relevantan nositelj kulturnih i kreativnih

industrija. Sinonim je to za izvrsnost na području kulturnog menadžmenta, čije su sve aktivnosti usmjerene ka kulturnom, turističkom i gospodarskom razvoju Grada s nakanom poboljšanja kvalitete života u zajednici ali i da se ojačaju lokalni kapaciteti uključivanjem i promocijom aktivnih sudionika kulturnog sektora u nacionalnom kontekstu.

Uz sinergiju svih umjetnika koji sudjeluju u kreaciji programa, te svih ostalih djelatnosti

koje otvaraju nove perspektive, neophodno je ponuditi jedinstveni futuristički model ustanove koji će zajedno s umjetnicima kreirati i auditorij, dakle sve sudionike u umjetničkom procesu, a koji bi trebao odgovarati očekivanjima 21. stoljeća.

Ključne vrijednosti JUK Hrvatski dom Split su: - očuvanje umjetničke i tradicijske nacionalne baštine; -

promocija hrvatske glazbe i hrvatske kulture u Europi i svijetu; - doprinos razvoju glazbenog i

kulturnog života u zemlji; - bogata i raznolika ponuda glazbenog repertoara, kako međunarodnog tako i nacionalnog opusa; - reprezentativnost, kvaliteta i inovativnost glazbenog repertoara; -

suvremeni izvedbeni pristup novim i klasičnim glazbenim djelima; - kreativnost, inovativnost,

interkulturalni dijalog i kulturna raznolikost; - otvorenost prema novim idejama i drugačijim

pogledima; - suradnja s nacionalnim i međunarodnim kulturnim institucijama; - principi cjeloživotnog učenja kroz kontinuirano usavršavanje i obrazovanje djelatnog kadra kao i glazbenika u Hrvatskoj i šire.

Višestruko dugoročni i priželjkivani rezultati JUK Hrvatski dom Split obuhvaćaju osnaženje

daljnjeg jačanja primarne uloge institucije s projektima od značaja za lokalnu, nacionalnu i

međunarodnu glazbenu scenu, zatim održavanje visoke razine umjetničkih i produkcijskih standarda.

Snažan poticaj i nemjerljivi doprinos u radnom entuzijazmu svakako bi doprinio u jačanju kulturnog identiteta grada Splita s bogatim povijesnim glazbeno scenskim nasljeđem podjednako usmjerenog na suvremeni auditorij. Uz veliki poticaj i doprinos razvoja kulturnog turizma Split bi se na kulturnoj karti Europe, mapirao kao nezaobilazna kulturna destinacija.

Javna ustanova u kulturi Hrvatski dom Split je otvoren za sve artističke glazbene izričaje i prezentaciju vrijednih glazbenih ali i drugih umjetničkih ostvarenja poglavito na području audio-vizualnih izričaja uz preduvjet visokokvalitetne umjetnosti. Promicanjem kulturnih

programa i aktivnosti prema nacionalnim i europskim standardima i kriterijima za izvrsnost u

upravljanju kulturnim blagom, elementarna je zadaća promišljanja marketinške aktivnosti,

visokorangirane estetike i uspješnog profitabilnog poslovanja.

**MISIJA**

Javna ustanova u kulturi Hrvatski dom Split kao svojevrsna industrija splitske

glazbene scene, stanoviti je pokretač popularne i klasične produkcije, kao

multimedijalni centar za urbani razvoj mladih naraštaja i ciljane publike. Mjesto je to

susreta ideološke glazbene razmjene ideja ali i istraživanja najnovijih dosega na polju

humanističkih znanosti koje uključuju muzikologiju kao fokus našeg opredjeljenja.

Javna ustanova u kulturi Hrvatski dom Split primjenjuje suvremeni model upravljanja u kulturi te izabire primjereni model komunikacije prema različitim ciljanim skupinama publike sa svrhom poticanja i stvaranja kreativnosti. Produktivno radi na pitanjima inkluzije i društvene kohezije, kao što je omogućavanje slobode govora, razmišljanja i umjetničkog izražavanja. Temeljna strategija jest podignuti kvalitetu života i obogatiti kulturni život domicilnog stanovništva kontinuiranom produkcijom relevantnih kulturnih sadržaja.

Prijeko je potrebna istinska posvećenost publici i radu na razvoju kvalitete odabira glazbenog

sadržaja te inzistiranje na visokom standardu glazbenog programa te orijentaciji ka promociji

kulturne baštine, edukativnih sadržaja i glazbenih radionica, tendenciji da Split ostvari turističku i kulturnu prepoznatljivost i zanimljivost, da se poveća kulturni interes u pučanstvu, da se obrazuje mlada publika kulturno-edukativnim programima, a starijoj populaciji pripreme odgovarajući sadržaji.

Ustanova treba razvijati korektne odnose s regionalnom i međunarodnom zajednicom, te je kroz strogu profesionalnu selekciju potrebno odabirati najeminentnije glazbene projekte i izvođače, te inicirati intenzivniji rad s izdavačkim kućama.

**Zaključak**

Pristup kulturi i dostupnost kulture danas predstavljaju vrlo aktualne teme u diskursu kulturne

politike u Europi. Razvoj publike jedan je od prioriteta koji omogućava umjetnicima i kulturnim producentima produbljivanje odnosa s postojećom publikom te proširenje njenih kapaciteta kao i proširenje pristupa umjetničkim produkcijama s posebnim naglaskom na djecu i mlade.

Pitanje sudjelovanja građana ima dugu tradiciju u području kulture i umjetnosti u različitim

geopolitičkim okruženjima i dio je Univerzalne deklaracije o ljudskim pravima

(1948.), a sudjelovanje građana neodvojivo je od koncepata demokratizacije kulture i kulturne

demokracije. Unatoč tome mnogi podaci ukazuju na elitističku viziju kulture i isključenost velikog broja stanovništva iz sudjelovanja u kulturi zbog niza fizičkih, psiholoških, ekonomskih i društvenih prepreka. Kao jedan od odgovora kulturne politike europskih zemalja na ove izazove, kao i na ubrzani informacijski i tehnološki razvoj te promjene u ekonomskom i društvenom okruženju, pronađen je u konceptu razvoja publike, u kojem je razvoj publike shvaćen kao strateški pristup organizacije u izgradnji i produbljivanju odnosa s postojećom publikom te proširenju i povećanju publike, a koji ne može uspjeti ako razvoj publike nije dio vizije i misije organizacije.

JUK Hrvatski dom Split je vodeća kulturna institucija koja je identifikacijski znak nacionalne kulture u Hrvatskoj, Europi i svijetu. Ono u europskim rasporedima zauzima značajno mjesto kao glazbena dvorana koja svojim koncertima i koprodukcijskim projektima pomiče granice suvremene glazbene umjetnosti te predstavlja jednu od najvažnijih kulturnih institucija u regiji.

**STRATEŠKI CILJEVI**

JUK Hrvatski dom Split kao opće ciljeve postavlja sljedeće:

 Opći cilj 1: izvrsnost u produkciji glazbenih događanja i visoka razina

umjetničke kvalitete programa

 Opći cilj 2: razvoj publike

 Opći cilj 3: očuvanje hrvatske glazbene baštine

 Opći cilj 4: razvijanje interdisciplinarnih stručnih edukativnih i kongresnih

aktivnosti u području znanosti i umjetnosti

 Opći cilj 5: razvoj i samoodrživost

OPĆI CILJ 1. Izvrsnost u produkciji glazbenih događanja i visoka razina

umjetničke kvalitete programa

 Centar kulture i kreativnih industrija

o Organizacija ukupnog glazbenog života Grada Splita te ostalih

srodnih kulturnih događanja

o Jačanje konkurentnosti Grada

o Promocija aktivnosti na nacionalnom i međunarodnom polju

o Afirmacija procesa demokratizacije, demonopolizacije i

decentralizacije u kulturi, kulturnom stvaralaštvu, inovacijskim

pristupima, kulturnoj raznolikosti

o Produženje turističke sezone kvalitetnom i osmišljenom kulturnom

ponudom

o Pozicioniranje Splita kao mediteranskog centra kulture

o Razvoj multikulturalnosti i tolerancije u društvu.

 Kontinuirani razvoj i unaprjeđenje koncepta i razine umjetničke

kvalitete koncertnih sezona s naglaskom na sveukupni sadržaj

programa i programsku izvrsnost

o Podizanje kvalitete javnih manifestacija i podrška novim kreativnim

projektima

o Razvijanje prepoznatljivog, raznovrsnog i uravnoteženog kulturno-

umjetničkog programa

o Produkcija suvremenog, relevantnog i prepoznatljivog kulturnog

programa

o Povećanje udjela inozemnih umjetnika u kulturnom programu

o Okrenutost suvremenim tendencijama u glazbi, djelima

suvremenih autora i drugačijim tumačenjima klasičnog repertoara

o Žanrovska raznolikost

 Poticaj razvoja i drugih glazbenih žanrova uz preduvjet visokog

umjetničkog standarda na polju jazz, tradicionalne i world glazbe

o Uspostava glazbene rezidencije

o Pokretanje glazbenog izdavaštva u vlastitoj produkciji

o Razvoj, osnaživanje produkcije i unaprjeđenje organizacije

Komornog orkestra Hrvatskog doma Split (pod pretpostavkom da

to budu Splitski virtuozi)

OPĆI CILJ 2. Razvoj publike

 Jačanje prepoznatljivosti JUK Hrvatski dom Split i stvaranje kulturnih

navika

o Širenje i jačanje interesa u javnosti za kulturu

o Potpora socijalnom uključivanju i razvoju javno-civilnog

partnerstva

o Dječjim „kulturnim pokazom“ djeci omogućiti besplatan ulaz na

sve kulturne manifestacije u organizaciji ustanova u kulturi

o Doprinos jačanju kapaciteta i unutarnjem osnaživanju organizacija

za razvoj publike

o Produbljivanje odnosa s postojećom publikom te povećanje i/ili

proširenje publike i njena raznolikost

o Doprinos uravnoteženoj regionalnoj zastupljenosti organizacija

civilnog društva na području suvremene kulture i umjetnosti

usmjerenih prema razvoju publike

 Kvalitativni iskorak u razvoju publike i unaprjeđenje njihovog iskustva

o Razvoj mlade publike te intenzivnija suradnja s glazbenom školom,

UMAS-om i ostalim odgojno-obrazovnim institucijama

o Sudjelovanje u izradi edukativnih programa za djecu i mlade

o Unaprjeđenje iskustva publike i aktivnosti osiguranja dostupnosti

kulturnih sadržaja

o Jačanje vidljivosti i ciljani marketing

o Optimizacije marketinških resursa prema definiranim dionicima

o Jačanje vidljivosti i prepoznatljivosti JUK-a kao relevantne

strukture na nacionalnoj i regionalnoj kulturnoj sceni

 Povećati posjećenost Ustanove i korištenja sadržaja i programa

 Proširiti i ojačati on-line komunikacijske alate i digitalnu produkciju

o Povećanje sudjelovanja u kulturi ranjivih skupina (djeca i mladi,

srednja i starija generacija, osobe s invaliditetom, jezične i

nacionalne manjine, stanovnici rijetko naseljenih područja i

područja od posebne državne skrbi i sl.)

o Povećanje vidljivosti kulturnih sadržaja u digitalnom obliku i

drugim medijima: razvoj modela za interaktivnu komunikaciju s

publikom putem digitalnih sadržaja (npr. aplikacije, videoigre,

programski kanali ‒ live streaming, digitalne platforme i web

stranice sl.)

 Jačanje audio-vizualne djelatnosti ustanove

 Podizanje standarda tehničke produkcije događanja

OPĆI CILJ 3. Očuvanje hrvatske glazbene baštine

 Glazbena baština kao element društva i povezanosti

o Sustavno istraživanje hrvatske glazbene baštine i glazbene povijesti

Splita

o Poticanje i širenje interesa u javnosti za kulturno-povijesnu

baštinu, njene sadržaje i programe

o Implementacija inovativnih rješenja za prezentaciju kulturno-

povijesne baštine glazbenog života Splita

o Izrada dokumentacije za glazbeni arhiv u Salonu Jakova Gotovca

o Usmjeriti se na prezentaciju i interpretaciju dosadašnjih, ali i novih

spoznaja o kulturno-povijesnim vrijednostima Splita i okolice

o Nastavak istraživanja povijesne, spomeničke i arhivske građe,

dokumentacije

o Izrada stručnih, znanstvenih, popularno-znanstvenih i edukativnih

publikacija

o Intenziviranje dokumentarističke aktivnosti Ustanove i suradnja s

Državnim arhivom u Splitu i Institutom „Cvito Fisković“ radi

prikupljanja građe

o Izrada tekstualnog i slikovnog materijala za novi izložbeni postav u

dvorani Jakova Gotovca i atriju HD Split

o Suradnja s Cantus-om i Hrvatskim društvom skladatelja, kako bi se

kroz edukacijske programe (seminare i predavanja), te natjecanja

promovirali hrvatski autorski potencijali

 Suradnja sa splitskim glazbenicima, skladateljima, glazbeno-

obrazovnim institucijama i kulturnim udrugama u smislu zajedničke

programske kreacije

 Jačanje kulturnih i kreativnih industrija u Hrvatskoj

o Izrada on-line platforme nezavisne glazbene scene uz kalendar

događanja Grada za promociju kulturnih i kreativnih industrija i

efikasnije organizacije glazbenih događanja/nepreklapanja

događaja

o Omogućavanje besplatnog korištenja prostora i resursa za

produkciju partnerskim organizacijama (slijedom prethodno

raspisanog natječaja i prijedloga Vijeća za kulturu Grada Splita) u

cilju osnaživanja nezavisne kulturne scene

o Sinergija institucionalne i nezavisne kulturne scene

o Projekti među-institucionalne suradnje, mobilnosti i gostovanja

o Odabir glazbenih rezidenata na bazi jednogodišnje sezone

isključivo iz redova splitskih umjetnika sa snažnom mrežom

međunarodnih glazbenih kontakata

OPĆI CILJ 4. Razvijanje interdisciplinarnih stručnih edukativnih i kongresnih

aktivnosti u području znanosti i umjetnosti

 Seminari iz područja glazbene teorije i glazbenih instrumenata

o Osiguravanje dodatnoga prihoda od kotizacija

o Novi pristup u metodici rada za učenike glazbene škole i njihove

profesore

o Stvaranje suradničke mreže glazbenih pedagoga

o Stvaranje platforme za razmjenu ideja, znanja i vještina uz

stjecanje

međunarodnih kontakata uz najveće pedagoge današnjice kako bi

se što bolje pripremili za profesionalnu karijeru

o Poticanje razvijanja potencijala pojedinaca

o Omogućavanje mladima da se razvijaju u vlastitoj sredini te stječu

dragocjena znanja koja pridonose njihovom razvoju a i hrvatskoj

kulturnoj sceni u cijelosti

o Poticanje odgoja i obrazovanja u području umjetnosti za aktivno

sudjelovanje u razvoju demokratske kulture

o Poticanje odgoja i obrazovanja za zaštitu i promicanje povijesno-

kulturne baštine i nacionalnog identiteta

 Kongresi

o Promicanje suvremenih organizacijskih principa, sadržaja i metoda

u obrazovanju i sloboda obrazovanja u umjetnosti,

o Osvješćivanje važnosti i uloge umjetnosti za društvo u svim

njegovim segmentima

o Podizanje opće kulturne razine društva

o Promicanje modernih glazbenih izričaja

o Promicanje umjetnosti putem novih medija i platformi

o Implementiranje znanstvenih dostignuća u umjetnosti

o Pronalaženje i diseminacija inovativnih rješenja u umjetničkim

edukacijama i svim oblicima umjetničkog izraza

o Poticanje izvaninstitucionalnog obrazovanja, te cjeloživotnog i

interkulturalnog učenja

o Obrazovanje svih ciljanih skupina

o Povezivanje odgojno-obrazovnih ustanova s umjetničkim

ustanovama i udrugama, knjižnicama na zajedničkim programima,

razvoju kreativnosti, inovativnosti, poduzetništvu u kulturi i

umjetnosti.

 Sveučilište kao partner; cjeloživotno obrazovanje

o Sveučilište će imati središnju ulogu u razvoju Grada, a svaki odrasli

građanin će imati pristup nekom od programa cjeloživotnog

obrazovanja.

o Sveučilište i znanstvene institucije predstavljaju najveći razvojni

potencijal Grada

OPĆI CILJ 5. Razvoj i samoodrživost

 Osigurati široki raspon izvora financiranja i zadržati financijsku

samoodrživost

o Proširiti raspon izvora financiranja i poboljšati likvidnost

o Razviti financijski kontroling i racionalizirati troškove

o Unaprijediti digitalizaciju i informatizaciju poslovnih procesa

o Ojačati gospodarske djelatnosti ustanove (serija suvenira, Bookbar,

najam prostora i usluge snimanja)

o Sudjelovari u pripremi prijava za nove natječaje za sufinanciranje iz

fondova EU za projekte razvoja publike i ostalih područja

definiranih ciljevima

 Jačanje efikasnosti i kvalitete poslovanja te osnaživanje kapaciteta

ljudskih potencijala JUK Hrvatski dom Split

o Kontinuirano ulaganje u ljudske potencijale kroz programe

stručnog usavršavanja te jačanje kapaciteta za osiguranje većeg

stupnja samoodrživosti i usvajanje novih znanja i vještina

o Digitalizacija, tehnološki napredak i unaprjeđenje poslovanja i

poslovnih procesa te usvajanje standarda kvalitete upravljanja

poslovnim procesima

o Povećanje razine tehničke opremljenosti, usklađivanje sa

suvremenim potrebama i održavanje postojeće opreme

o Jačanje kapaciteta zaposlenika

o Ulagati u ljudske resurse kontinuiranim edukacijama, treninzima,

radionicama, programima mobilnosti i razmjena

Svi navedeni ciljevi i predviđene aktivnosti u skladu su sa odrednicama Strateškog plana

Ministarstva kulture i medija 2020. – 2022. u kojemu se navodi kako slijedi:

1.1.4. Jačanje prisutnosti hrvatske umjetnosti i kulture u svijetu

1.1.4.1. Potpora prezentaciji hrvatske kulture u međunarodnom okruženju

Kontinuirana prisutnost hrvatskih umjetnika, kulturnih djelatnika, institucija i organizacija u

europskim i izvaneuropskim državama;

1.1.4.2. Stabilan broj i diversifikacija programa međunarodne kulturne suradnje

Kontinuirano sudjelovanje hrvatskih umjetnika, kulturnih djelatnika, institucija i organizacija

u bilateralnim projektima te suradnja u okviru multilateralnih organizacija i asocijacija te

regionalnih inicijativa;

1.1.6.1. Povećan opseg i raznolikost kulturne ponude te njezina internacionalizacija

Ulaganjem u razvoj i produkciju kulturnih programa te u uspostavljanje i provedbu

međunarodnih partnerstva, koprodukcija i umrežavanja povećat će se opseg, kvaliteta i

raznolikost kulturne ponude te njezina relevantnost na europskoj razini;

1.1.6.2. Ojačani kapaciteti kulturnog sektora i povećana razina profesionalnih kompetencija

Provedbom programa jačanja kapaciteta na području kulturnog menadžmenta, komunikacije

i tehničke produkcije te praktičnim radom u produkciji zahtjevnih kulturnih programa bitno

će se ojačati kapaciteti kulturnog sektora i profesionalne kompetencije kulturnih djelatnika

i umjetnika;

1.1.6.3. Povećano izravno sudjelovanje zajednice u kulturnom životu

Kroz različite programe, oblike potpora i rada s različitim grupama građana, omogućit će se i

potaknuti izravno sudjelovanje zajednice u kulturnom životu, ne samo kao konzumenta već i

kao proizvođača kulturnih sadržaja;

1.1.8. Kultura i umjetnost – potpora socijalnom uključivanju i razvoju javno-civilnog

partnerstva

1.1.8.1. Osobe, pripadnici ranjivih društvenih skupina (mladi, osobe starije od 54 godine,

osobe s invaliditetom, Romi i pripadnici nacionalnih manjina, nezaposlene osobe itd.) u

okviru prioritetne osi Socijalno uključivanje OP ULJP - a, odnose se na poboljšanje pristupa

ranjivih društvenih skupina (mladi, osobe starije od 54 godine, osobe s invaliditetom,

pripadnici nacionalnih manjina, nezaposlene osobe itd.) kulturnim i umjetničkim sadržajima

te na bolju zastupljenost ranjivih skupina u medijima;

1.1.9. Sudjelovanje u kulturi i razvoj publike

1.1.9.1. Povećanje broja umjetničko - edukativnih programa Ruksak (pun) kulture izvedenih u

odgojno - obrazovnim ustanovama u dislociranim područjima. Prezentiranjem programa u

području izvedbenih umjetnosti, vizualne umjetnosti, filma, književnosti i kulturne baštine,

povećat će se dostupnost kulturnih sadržaja djeci i mladima, razviti njihov pozitivan pristup

suvremenoj umjetnosti, doprinijeti razvijanju kritičkog promišljanja i razumijevanja

umjetničkih sadržaja te doprinijeti većoj regionalnoj uravnoteženosti

1.1.9.2. Povećanje broja programa koji omogućuju veću dostupnost i aktivno sudjelovanje

publike u kulturnim sadržajima

Unaprjeđenje i podizanje razine aktivnog sudjelovanja u kulturi i umjetnosti te podrška

razvijanju modela usmjerenih prema novoj publici kroz aktivnosti i programe u formalnome i

neformalnome okruženju;

**AKTIVNOSTI:**

Aktivnosti JUK Hrvatski dom Split proizlaze iz prethodno definiranih ciljeva

 Opći cilj 1: izvrsnost u produkciji glazbenih događanja i visoka razina umjetničke

kvalitete programa i očuvanje hrvatske glazbene baštine

 Opći cilj 2: razvoj publike

 Opći cilj 3: razvoj i samoodrživost

 Opći cilj 4: razvijanje interdisciplinarnih stručnih edukativnih i kongresnih aktivnosti u

području znanosti i umjetnosti

1.KULTURNO-UMJETNIČKI PROGRAM HRVATSKOG DOMA SPLIT

1.1. KONCERTNA SEZONA 2023./2024.

1.1.1. Ciklus klasične glazbe 1.618

1.1.2. Ciklus jazz glazbe Chiaroscuro

1.1.3. Ciklus world i popularne glazbe Kontrapost

1.1.4. Ciklus tradicijske glazbe Ad libitum

1.2. CIKLUS IZLOŽBI U HRVATSKOM DOMU SPLIT

2. RAZVOJ PUBLIKE U KULTURI

2.1. KONCERTNI LABORATORIJ I KLUB MLADIH HRVATSKOG DOMA SPLIT

3. THINK-ART SPLIT KONFERENCIJA

4.1.TONSKA SNIMANJA I VIDEO PRODUKCIJA

**ZAKONSKE I DRUGE PODLOGE NA KOJIMA SE ZASNIVAJU PROGRAMI**

Gradsko vijeće Grada Splita na 40. sjednici, održanoj 4. studenoga 2020. donosi O D L U K U o osnivanju Javne ustanove u kulturi Hrvatski dom Split

Članak 1.

*Javna ustanova u kulturi Hrvatski dom Split osniva se za obavljanje poslova koordinacije i pripreme izvedbe kulturnih programa iz područja izvođačkih umjetnosti prvenstveno glazbenih te s njima povezanih djelatnosti.*

Hrvatski dom Split nema zadaniOsnovnog programskog okvira što bi bilo nužno potrebno kako bi se ciljevi ravnatelja uskladili s vizijom Grada Splita. Također, radi transparentnosti rada nužno je i osnivanje Upravnog vijeća, što obzirom na mali broj zaposlenih do srpnja o.g. zakonski nije bilo moguće.

**1.KULTURNO-UMJETNIČKI PROGRAM HRVATSKOG DOMA SPLIT**

1.1. KONCERTNA SEZONA 2023./2024.

Javna ustanova u kulturi Hrvatski dom Split (u daljnjem tekstu JUK HD Split ili HD Split)

producira koncerte visoke umjetničke vrijednosti s naglaskom na klasičnu glazbu uz

organizaciju temeljnih gradskih glazbenih manifestacija (Proslava Sv. Dujma, Proslava Nove

Godine, Međunarodni dan jazza, Međunarodni dan glazbe, Splitski karneval).

CIKLUS KLASIČNE GLAZBE

Ovaj ciklus zauzima centralno mjesto u programu ustanove, jer razvijanje prepoznatljivog, raznovrsnog i uravnoteženog kulturno-umjetničkog programa, produkciju relevantnog i prepoznatljivog kulturnog programa i povećanje udjela inozemnih umjetnika u kulturnom programu Ustanova smatra svojim strateškim ciljevima.

CIKLUS SUVREMENE GLAZBE

Kao jedan od temeljnih ciljeva Ustanova razmjenjuje iskustva i ideje u suvremenim

izvedbenim umjetnostima, te želi publici nizom popratnih predavanja i razgovora sa samim

umjetnicima približiti publici često nerazumljiv jezik suvremene glazbe.

HRVATSKO GLAZBENO STVARALAŠTVO

U skladu s okosnicom ukupnog plana Ustanove poseban značaj daje se hrvatskom glazbenom

stvaralaštvu uz muzikološki ciklus predavanja o hrvatskim autorima koji se predlaže održavati

u suradnji s Glazbenim odsjekom UMAS-a:

CIKLUS JAZZ GLAZBE

Splitska je publika oduvijek se smatrala odličnim poznavatelj jazz glazbe i svjedokom smo brojnih pokušaja oživljavanja iste tijekom zadnjih desetljeća. U prilog ovom ciklusu ide i činjenica da je hrvatska jazz scena življa nego ikada o čemu ažurno svjedoči portal jazz.hr.

Koncerti planirani ovim programom održavali bi se u Svečanoj dvorani ali bi neizostavno bili popraćeni i jazz sessionima koji bi se nakon koncerta nastavili u opuštenijoj i intimnijoj atmosferi Salona Jakova Gotovca.

CIKLUS FILMSKE GLAZBE

Obzirom je možda najagilnija splitska publika upravo ona fokusirana na osmu umjetnost, što dokazuje Festival mediteranskog filma, Split film festival kao i djelovanja kinoteke Zlatna vrata, Ciklus filmske glazbe zamišljen je kao niz programa koji donose glazbu skladanu za film. Ovim ciklusom se otvara mogućnost suradnje sa svim navedenim akterima splitske filmske scene, a za lipanj o.g.dogovoreno je partnerstvo s Mediteran film festivalom.

CIKLUS WORLD I POPULARNE GLAZBE

World music scena u svijetu je posebno cijenjen glazbeni pravac koji spaja suvremeni

glazbeni izričaj i tradicionalnu glazbenu baštinu. Ovaj program poseban obol daje

plodonosnoj hrvatskoj world music sceni koja svoj uzlet doživljava još davnih osamdesetih godina ali i početkom devedesetih godina u svjetlu jačanja svijesti o nacionalnom identitetu.

Teško je jednim nazivljem obuhvatiti sveukupnost inih glazbenih žanrova (blues, rock, soul itd.) koje JUK HD Split smatra potrebnim uključiti u svoj program kako bi

se zadovoljio raznorodan ukus njegove publike.

CIKLUS PARTNERSKIH ORGANIZACIJA-slijedom odabira Vijeća za glazbu i glazbeno-scensku umjetnost na natječaju JP u kulturi Grada Splita

 Piano Loop festival,

 Dani klasične gitare,

 Mag festival,

 Mag sezona,

 Zimska Piano Loop Akademija,

 Dani flaute,

 Sax weekend,

 Artemis-Splitski virtuozi,

 Glazbena mladež.

OSTALA DOGAĐANJA

* 1. PLES U SVEČANOJ DVORANI HD-a uz demontažu gledališta.

 Novogodišnji bal

 Bal pod maskama

 Dječji bal pod maskama

* 1. KONCERTNE PRODUKCIJE

 obljetnice skladatelj (G.Puccini i A.Schoenberg u 2024.)

 Dan Svetog Dujma i ostale gradske svetkovine

 svečano otvaranje (uz preimenovanje Svečane dvorane Hrvatskog doma u Koncertnu dvoranu Ive Tjardovića) i zatvaranje sezone

 hommage preminulim splitskim glazbenicima

 humanitarni koncerti Lions cluba

 blagdani

 dan Glazbene škole Josipa Hatzea i UMAS-a

 Svjetski dan djece

 Svjetski dan glazbe

 Međunarodni dan jazza

 obljetnice splitskih sportskih društava

 obljetnice vezane uz nacionalne manjine

1.2 IZLOŽBE

RAKURSI-CIKLUS IZLOŽBI U HRVATSKOM DOMU SPLIT

PARTNER: HULU

**1.3. PREDSTAVLJANJA KNJIGA**

** predstavljanje memoara Ive Tijardovića**

**PARTNER: Gradska knjižnica Marka Marulića**

**2.KONCERTNI LABORATORIJ HRVATSKOG DOMA SPLIT**

Posebna je inovacija Hrvatskog doma u novoj sezoni KONCERTNI LABORATORIJ – PROGRAM ZA DJECU I MLADE, unutar kojega će se predstaviti Karneval životinja – glazbeno-lutkarska predstava (4+ godine) u koprodukciji s Gradskim kazalištem lutaka, Camille Saint-Saëns: Karneval životinja – Interaktivni koncert za djecu i mlade (12+ godina), interaktivne radionice za osnovne i srednje škole pod vodstvom Karmen Širović, Opera za bebe - Opera Rosa (MBZ festival za VELIKE malene u gostima, Muzički Biennale Zagreb), W. A. Mozart: Figarov pir, komorna opera (6+ godina) pod ravnanjem rezidencijalnog umjetnika Hrvatskog doma Giorgija Suriana, te interaktivna predstava za one najmlađe-Teta Opereta i Barba Klavalir.

Kroz Klub mladih HD Split (14+ godine) koje će voditi diplomirani sociolog Marin Spetič uz goste iz kulturnog i umjetničkog života cilj je omogućiti mladim ljudima aktivno uključivanje u kulturni život svoje lokalne zajednice kroz provedbu edukativnih radionica i učenje bazirano na principima projektnog rada i neformalnog obrazovanja. Redovne radionice održavat će se svake druge srijede redovne će se radionice održavati u 19.30 sati.

**3.STUDIJSKA PRODUKCIJA**

Nedavno pristigli rezultati kontrolnih mjerenja akustičkih parametara u prostoru Svečane dvorane Hrvatskoga doma Split, koje su proveli prof. dr. sc. Kristian Jambrošić i doc. dr. sc. Marko Horvat sa Sveučilišta u Zagrebu - Fakultet elektrotehnike i računarstva, Zavod za elektroakustiku, rezultati mjerenja akustičkih parametara provedenih u Svečanoj dvorani Hrvatskog doma u Splitu pokazuju da su akustički uvjeti u dvorani nakon uređenja koje uključuje i implementaciju projekta akustičke obrade, gotovo idealni za dvoranu ove veličine i namjene. Prof. Thomasa Langa s University of Music and Performing Arts, Vienna [MDW] najavio je probna snimanja za diskografsku kuću Sony Classics,a mo. Ivo Pogorelić spremnost da upravo u Hrvatskom domu Split snimi svoj novi CD.

Nakon završetka projekta AV režija bi trebala postati potpuno funkcionalna za složena tonska snimanja i video produkciju što u perspektivi treba postati jedan od temeljnih izvora financiranja te ide u prilog ideji o samoodrživosti institucije.

**4.THINK-ART SPLIT KONFERENCIJA**

**PARTNERI:**

* **FILOZOFSKI FAKULTET SPLIT**
	+ - **UMAS**

Interdisciplinarna konferencija o umjetnosti u širem smislu.

Naglasak je Konferencije na istraživanju dodirnih točaka, međupovezanosti i perspektivama korištenja znanosti i umjetnosti u istraživanju svijeta i stvarnosti.

Konferenciju organiziraju Filozofski fakultet u Splitu, UMAS i Javna ustanova u kulturi Hrvatski dom Split u suradnji s partnerima.

 Ciljevi konferencije:

razmjena znanja, iskustva i perspektiva u istraživanju i promatranju međuodnosa i međupovezanosti umjetnosti, društva i znanosti.

izgradnja partnerstava i jačanje kapaciteta sudionika za novih i inovativnih pristupa kako u umjetnosti tako i u suvremenim pokušajima znanstvenog i umjetničkog istraživanja stvarnosti

Poticanje interdisciplinarnosti i suradnje između znanstvenika i umjetnika u kreiranju novih pristupa i koncepata.

Poticanje inovativne koprodukcije između umjetnosti i znanosti unutar različitih područja i polja.

**1.2.RAKURSI-CIKLUS IZLOŽBI U HRVATSKOM DOMU SPLIT**

**PARTNER: HULU**

**Kustos:**

izv. prof. dr. sc. Dalibor Prančević (Odjek za povijest umjetnosti, Filozofski fakultet u Splitu)

**Umjetnici:**

izv. prof. art. Vedran Perkov (Odsjek za slikarstvo, Umjetnička akademija u Splitu)

red. prof. art. (T) Viktor Popović (Odsjek za slikarstvo, Umjetnička akademija u Splitu)

doc. dr. art. Neli Ružić (Odsjek za slikarstvo, Umjetnička akademija u Splitu)

red. prof. art. Loren Živković Kuljiš (Odsjek za kiparstvo, Umjetnička akademija u Splitu)

Zgrada Hrvatskoga doma u Splitu neprijeporno je arhitektonsko remek djelo Kamila Tončića (1878. – 1961.), arhitekta i kulturnoga djelatnika koji je brojnim vrstama vlastitoga angažmana uvelike zadužio grad Split. Tončić je u osvit dvadesetoga stoljeća svojim arhitektonskim leksikom secesijske stilske provenijencije – koji se u kritičkim novinskim napisima isprva nepovjerljivo opisivao odrednicom modernoga – snažno provocirao građane Splita. Nakon dužega vremena odvijanja različitih funkcija kroz proteklo stoljeće i konačno temeljite obnove kroz aktualno stoljeće, zgrada je nanovo otvorena s programskom djelatnošću čiji je snažan akcent stavljen na glazbenu produkciju i izvedbu. Ipak, svojom je osobenom pojavom zgrada postala i poželjnim mjestom događanja vizualnih umjetnosti. Znakovito je da je Hrvatski dom zapravo svečano inauguriran 1908. godine izložbom *Prva dalmatinska umjetnička izložba* pa su povijesna uporišta vizualnim artikulacijama u njegovu prostoru opravdana i poželjna.

Zamišljeno je da za trajanja glazbene sezone u vremenskom rasponu od listopada tekuće do lipnja sljedeće godine uvede i program vizualnih umjetnosti koji bi se u kustoskom angažmanu Dalibora Prančevića odvijao pod radnim nazivom *Rakursi*. Uključivao bi intervencije u prostoru četvoro vizualnih umjetnika iz Splita: Vedrana Perkova, Viktora Popovića, Neli Ružić, Lorena Živkovića Kuljiša. Oni bi se u svojim umjetničkim istraživanjima i radu referirali na različita povijesna i suvremena obilježja ustanove, njezin prepoznatljivi prostor, ali i na važne pojave i problematike životnoga i umjetničkoga konteksta danas. Riječ je o izložbenom programu koji bi se gradio djelima koja bi se u pravilnim vremenskim razmacima uvodila u prostor. Pritom bi se prigodno artikulirali i razgovori s umjetnicima. Na koncu, program bi se kao cjelovita izložba zatvorio prigodnom promocijom kataloga na samom zaključenju koncerte sezone u mjesecu lipnju.

---

Očekivani trošak cijelog programa uključuje honorare umjetnika i kustosa, troškove produkcije umjetničkih radova, produkciju i tisak kataloga izložbe.

|  |  |
| --- | --- |
| **JAVNA USTANOVA U KULTURI HRVATSKI DOM SPLITTončićeva 121000 Split** |   |
|   |   |
| **1.CIKLUS IZLOŽBI U HRVATSKOM DOMU SPLIT-RAKURSI** |   |
|   |   |
| 1.AUTORSKI HONORARI |  1.000,00 €  |
| 1.1. DALIBOR PRANČEVIĆ |  300,00 €  |
| 1.2. VEDRAN PERKOV |  300,00 €  |
| 1.3. NELI RUŽIĆ |  300,00 €  |
| 1.4. LOREN ŽIVKOVIĆ KULJIŠ |  300,00 €  |
| 1.5. VIKTOR POPOVIĆ |  300,00 €  |
| 2.MATERIJAL ZA PRODUKCIJU UMJETNIČKIH RADOVA |   |
| 2.2. VEDRAN PERKOV |  3.200,00 €  |
| 2.3. NELI RUŽIĆ |  3.200,00 €  |
| 2.4. LOREN ŽIVKOVIĆ KULJIŠ |  3.200,00 €  |
| 2.5. VIKTOR POPOVIĆ |  3.200,00 €  |
| 3. PRIPREMA I TISAK KATALOGA IZLOŽBE |  1.000,00 €  |
| **UKUPNO** |  **16.300,00 €**  |

**1.1.NAZIV PROGRAMA:** 4. Koncertna sezona u Koncertnoj dvorani Ive Tijardovića

**KRATKI OPIS PROGRAMA:**

Hrvatski dom Split od listopada kreće u realizaciju nove, četvrte sezone. Renomirani glazbenici predstavit će se kroz četiri ciklusa pod nazivima 1.618, Chiaroscuro, Kontrapost i Ad libitum. Uz bogat i tematski raznovrstan program za publiku je osobito bitna novost jedinstvena pretplata u kulturi Teserakt, koja uz ciklusne pretplate daje potpunu slobodu pretplatniku u kreiranju vlastite sezone, odnosno odabiru koncerata na koje se pretplaćuje. Pretplatnici će sami birati koncerte koje će uključiti u svoju pretplatu u pakete od 4, 8, 16 i 24 koncerata, a više je informacija dostupno na službenim stranicama: <https://hdsplit.hr/novosti/detalj/teserakt-jedinstvena-pretplata-u-kulturi>

Listopad će početi uz CIKLUS 1.618 (klasika) i Splitski skladateljski krug, Cantus Ansambl i svečano dodjeli imena Ive Tijardovića koncertnoj dvorani, koja svoje novo ime duguje jednoj od najvažnijih glazbeničkih i kulturnih osobnosti grada Splita. Novoosnovani Komorni orkestar „Tijardović“ - Split pod ravnanjem dirigenta Harija Zlodre svojim prvim koncertom otvara novo poglavlje glazbenog života grada Splita. Uvažena solistica violončelistica Monika Leskovar predstavit će se u suradnji s još jednim istaknutim violončelistom, Branimirom Pustičkim te Zadarskim komornim orkestrom. Krajem listopada održat će se Koncert za Dušni dan (Thomaso Cecchini: Psalmi, Missa et Alia Cantica) u izvedbi Musica Adriatica, ansambla koji želi promovirati, izvoditi i revitalizirati glazbu čiji su korijeni na jadranskoj obali, pod dirigentskom palicom Sare Dodig Baučić.

Studeni će početi Danima klasične gitare i nastupima Petra Čulića i Alberta Mesirca. Slijedi nastup nagrađivanog saksofonista Lovre Merčepa, u suradnji s Dubrovačkim simfonijskim orkestrom, pod ravnanjem maestra Ivana Huta. Pijanisti Vselovod Dvorkin, violinistica Evgenia Epshtein i violončelist Denis Shapovalov udružit će se u izvedbi djela Sergeja Rahmanjinova, čiji će opus predstaviti i pijanist Alexander Sinchuk, a dr. sc. Stefan Cvetković održat će predavanje „U epohi koja iščezava: Sergej Rahmanjinov, posljednji romantičar klavira“. Koncertima će se obilježiti 150.-a obljetnica rođenja velikog skladatelja.

Prosinac će početi uz Zbor Hrvatske radiotelevizije koji nastupa uz instrumentalni ansambl Concerto dei venti, pod ravnanjem svog šefa-dirigenta Tomislava Fačinija, a izvest će „Vespro“ Claudija Monteverdija. Gudački kvartet Gewandhaus uz Kajanu Pačko izvest će djela Dore Pejačević i P. I. Čajkovskog, a monodrama 'Clara Schumann' u izvedbi Ksenije Prohaske predstavlja pravi dramski spektakl u kojem teatar i glazba kroz usklađeni odnos odaju počast velikoj ženi i glazbenici, supruzi poznatog skladatelja Roberta Schumanna.

U siječnju publiku čeka sjajna suradnja ruskog violinista Artura Kaganovskoga i belgijskog pijanista Philippea Raskina, a veljaču će uljepšati bas-bariton svjetskog glasa, Krešimir Stražanac, u nastupu s jednim od naših najuglednijih ansambala, Zagrebačkim solistima. Potom slijedi sjajan tandem Mislava Režića i Gordana Tudora koji je urodio glazbenim projektom jedinstvenim u svijetu glazbe, gdje se u formi glazbenog recitala, osim klasičnih instrumenata saksofona i gitare, koristi i električna gitara te elektronika. U veljači će u okviru Splitskoga kruga nastupiti i Kamal Gekić, pijanist svjetske reputacije. Najzahtjevnija i najljepša djela repertoara za duo violončela i klavira prezentirat će Alexander Hülshoff i Andreas Frölich.

I ožujak u Hrvatskom domu počinje atraktivnim suradnjama, bas Ante Jerkunica i njegovi kolege i prijatelji, mezzosopranistica Žana Marendić, violinistica Marica Rogošić, violončelistica Sunčana Tušek, te dirigent i pijanist Hari Zlodre pripremaju gala večer najatraktivnijih opernih ulomaka. Velikom nizu solističkih koncerata prominentna splitska pijanistica Vesna Podrug pribrojit će još jedan bogat pijanistički recital, sparujući Schuberta i Prokofjeva, Brahmsa i Rahmanjinova. Ugledni slovenski Kvartet Tartini, koji ove sezone navršava četrdeset godina djelovanja, nastupit će na splitskom koncertu zajedno s istaknutim slovenskim klarinetistom, Darko Brlekom.

Travanj će otvoriti Violinski duo Krpan, otac Anđelko i sin Martin,čiji će repertoar obuhvatiti djela hrvatskih skladatelja, a nakon njih slijedi nastup nagrađivanog pijanista Lukáša Vondráčeka. Flautistica Ana Domančić u suradnji s harfisticom Mirjam Lučev predstavit će nam djela od klasike naovamo Henrija Büssera, Josepha Jongena, Auberta Lemelanda i Jean-Michela Damasea, kojima pridružuje skladbu romantičnog flautističkog virtuoza, Franza Dopplera, te skladbu hrvatskog skladatelja Zvonimira Markovića.

U svibnju će se splitskoj publici predstaviti violinist Roman Simović, koncertni majstor Londonskog simfonijskog orkestra. Jedinstven glazbeni događaj priredit će glazbena obitelj Surian u svojoj iznimno uspješnoj adaptaciji mjuzikla „Jalta, Jalta“. Ansambel Camerata Academica okuplja vrhunske slovenske glazbenike, odnosno profesore s Akademije za glasbo u Ljubljani i članove Slovenske filharmonije, a u Splitu će predstaviti djela za puhački sekstet.

Omiljeni gost splitskih pozornica, slavni violinist proslavljen svojim blistavim interpretacijama još u dječačkoj dobi, Stefan Milenković u lipnju se vraća u Split s novim autorskim programom, klasikom svjetske literature u aranžmanu za violinu i gudače – scenskom kantatom „Carmina Burana“ Carla Orffa. Slijedi jedan od najistaknutijih splitskih glazbenika, pijanist Zoran Velić koji njeguje širok repertoar, iz kojega za solistički recital u novoj sezoni odabire niz remek-djela jednog od najljepših klavirskih opusa, onoga Frédérica Chopina.

U CIKLUSU CHIAROSCURO (jazz) predstavit će se jedan od najvažnijih srpskih glazbenika Vasil Hadžimanov, The Baylor Project koji stvara pod utjecajima jazza, gospela, bluesa i soula, Zvonimir Šestak Groove Assembly koji spajaju razne žanrove koji većinom potječu ili imaju korijenje s afričkog kontinenta. Valentinovo u Hrvatskom domu rezervirano je za splitsko-zadarski sastav Black Coffee i pjevačicu Uršulu Najev. Davor Križić i Jazz orkestar HRT-a, dobitnici Porina za najbolji album jazz glazbe („Insite”) te za najbolju skladbu jazz glazbe („Waltz Through the Night”) i najbolju izvedbu jazz glazbe („To the Lite”) svoj će pobjednički program predstaviti splitskim ljubiteljima jazza. Svojih će pet minuta dobiti i Mimika Orchestra, progresivni avangardni konceptualni jazz-world ansambl.

Leon Brenko Trio predstavit će skladbe na klaviru, kontrabasu i bubnjevima, a Chui, jedinstvena pojava na našoj glazbenoj sceni, objedinjuje razne žanrove, od jazza, preko popa i rocka do klupske i elektronske glazbe. Svjetski dan jazza obilježit će James Carter Quartet i The Music of Eddie "Lockjaw" Davis. Miro Kadoić Kvintet pokazat će zanimanje i za jazz tradiciju i inovaciju, a projekt „Bolling in Split” posvećen je obradama djela francuskog pijanista, skladatelja i glumca Claudea Bollinga. Kvintet Pavla Miljenovića bit će posvećen izvedbama suvremenog, ali razumljivog jazza, onog koji čvrsto stoji na zasadama jazz tradicije.

CIKLUS KONTRAPOST (svjetska i popularna glazba) već će u studenom ove godine predstaviti Dane klasične gitare uz Amiru Medunjanin, bosansku Billie Holiday, i Boška Jovića. Guitar Duo Srđan Bulatović & Darko Nikčević kroz jedinstven spoj balkanskih nepravilnih ritmova i mnogih drugih međunarodnih utjecaja evocira ljepotu Mediterana i orijentalnog misticizma. Španjolska se flamenco pjevačica Montse Cortés udružila sa svojim nećakom, gitaristom Eduardom Cortésom u nastupu koji je praznik flamenca.

Uslijedit će nastup izraelskog pjevača i tekstopisca Asafa Avidana, koji se singlom The Reckoning Song popeo na sve svjetske top ljestvice ali i osebujnog pjevača Bože Vreće i dua Hojsak-Novosel.

Proslavljeni tenor Tomislav Mužek u prosincu se vraća u Split s programom napolitanskih kancona, a Quinteto Astor Piazzolla suštinski je predstavnik glazbe velikog skladatelja i legende tanga, ikone argentinske glazbe Astora Piazzolle. Imat ćemo priliku čuti i Carminhu, portugalsku pjevačica fada i popularne glazbe, kao i Alejandra Hurtada, jednog od najistaknutijih izvođača flamenco gitare u svijetu. Na veliko španjolsko putovanje pod nazivom „Španjolske noći“ uz mezzosopranisticu Tereziju Kusanović u travnju nas vode pijanist Zoran Velić, gitarist Petar Čulić, glumica Anastasija Jankovska i flamenco plesač Mitja Obed.

U lipnju slijede projekti Cinema (Branka Parlić, klavir, glazba: Philip Glas i Erik Satie), Hable con Ella, Pedro Almodóvar (Camerata Instrumentale Split, glazba: Alberto Iglesias) i Oxygene, multimedijalni projekt na glazbu Jeana Michela Jarrea (Sudar Percussion) za Svjetski dan glazbe.

**PROGRAM:** Program se održava u Svečanoj koncertnoj dvorani Hrvatskog doma Split, odnosno novoimenovanoj Koncertnoj dvorani Ive Tijardovića (kapaciteta 250 sjedećih mjesta).

**CIKLUS 1.618** (klasika)

**5. 10. 2023.**

**Splitski skladateljski krug**

**Cantus Ansambl**

**Imenovanje Svečane dvorane Hrvatskog doma Split po Ivi Tijardoviću**

Svečana dvorana Hrvatskog doma Split ponijet će od nove sezone novo ime, koje posuđuje od jednog od najvažnijih glazbeničkih i kulturnih osobnosti grada Splita, Ive Tijardovića, čije je djelovanje bilo opsežno i dalekosežno: do nas su doprle njegove operete, čije su melodije i nezaboravni likovi utkani u identitet grada Splita. Tijardović je bio vođen stvaralačkim žarom, velikim i raznolikim talentom i brojnim interesima, a njegovo se djelovanje iz glazbenog širilo na područja književnosti, prevoditeljstva, koreografije, kostimografije, slikanja i crtanja karikatura. Bio je intendant i redatelj, a njegov angažman nije bio usmjeren isključivo na Split, iako je Split bio izvorište njegove inspiracije. Ivo Tijardović bio je i prvi predsjednik Hrvatskog društva skladatelja, kao i jedan od prvih dirigenata Zagrebačke filharmonije.

Od osnutka 2001. godine, na poticaj Muzičkog bijenala Zagreb, pod vodstvom Berislava Šipuša, Cantus ansambl posvećen je izvođenju, istraživanju, promoviranju i poticanju produkcije suvremene hrvatske glazbe, a bavi se gotovo u podjednakom omjeru i najnovijim glazbenim zbivanjima na međunarodnoj sceni. Poseban je projekt posvećen skladateljima splitskog kruga, s kojim je ansambl osvojio nagradu Judita 58. Splitskog ljeta 2012. godine. Taj program ansambl njeguje i dodatno širi za novi nastup kojim će biti otvorena sezona 2023./2024. Hrvatskog doma Split. Na programu su skladbe doajena splitskog glazbenog života: Whole Lotta Zeppelin Mirka Krstićevića, čiji glazbeno djelovanje seže od rocka do klasike, premošćujući žanrove u nizu atraktivnih ostvarenja, od rock-uspješnica do opere, potom ritmična, zaigrana skladba Sustainable Development višestruko nagrađivanog splitskog skladatelja i orguljaša Ivana Božičevića, kao i antologijsko djelo programa Cantus ansambla – Leptiri - splitske skladateljice Olje Jelaska, koja je među vodećim imenima novije hrvatske glazbe; pridružuju im se na ovom programu skladatelji sljedeće generacije – saksofonist i skladatelj Gordan Tudor, britkog i nerijetko duhovitog glazbenog izričaja, sa skladbom Puhački kvintet te još jedna internacionalno uspješna skladateljica, Mirela Ivičević, čije ćemo zanimljive interakcije izvanglazbenih ideja i njihova ostvarenja u glazbi upoznati u jednom od djela iz ciklusa Dominosa, u kojima se, kako se iz naziva da naslutiti, sve događa po domino-efektu – bit će to Dominosa Octarine za flautu i instrumentalni ansambl. Klasici suvremene glazbe na ovom programu su Frano Parać i Ruben Radica – čut ćemo daškom talijansko-mediteranske nostalgije obojeno djelo Memorie Frane Paraća za glas i ansambl te jedno djelo iz Radičina opusa, nerijetko obojenog dubokom i istinskom duhovnošću – Litanije Svih svetih za papu Ivana Pavla, 72 zaziva komornog instrumentalnog ansambla.

**12. 10. 2023.**

**Komorni orkestar „Tijardović“ – Split (splitski krug)**

**Hari Zlodre, dirigent**

Novoosnovani Komorni orkestar „Tijardović“ - Split svojim prvim koncertom otvara novo poglavlje glazbenog života grada Splita. U obliku koncertantne, simfonijske i komorno-orkestralne izvedbe te kao podrška brojnim splitskim solistima i gostujućim glazbenicima – to su nebrojene mogućnosti koje otvara postojanje stalnog orkestra! Ime Ive Tijardovića u sebi nosi ideju o raznovrsnosti djelovanja koje orkestar želi razgranati. Ono nije samo hommage velikom splitskom skladatelju već i svojevrstan simbol težnji novog ansambla. Orkestar je osnovan na inicijativu nekoliko glazbenih entuzijasta u Splitu, a na čelu je orkestra dirigent Hari Zlodre. Na svom prvom koncertu Komorni orkestar „Tijardović“ izvodi djela W. A. Mozarta, C. Debussyja, E. Elgara, O. Respighija, R. Wagnera i A. Schönberga.

**18. 10. 2023.**

**Monika Leskovar, violončelo**

**Zadarski komorni orkestar**

Na svom koncertu u Hrvatskom domu Split jedna od najtraženijih hrvatskih koncertnih solistica, violončelistica Monika Leskovar, odabire raznolik program i suradnju s još jednim istaknutim violončelistom, Branimirom Pustičkim te Zadarskim komornim orkestrom. Talijanska serenada Huga Wolfa i Holberg suita Edvarda Griega, dva klasika gudačkog orkestralnog repertoara, toplom nostalgičnom notom daju okvir putovanju do baroka i natrag u romantizam, sve do izleta u 21. stoljeće. Koncert za dva violončela djelo je koje se rijetko može čuti na domaćim koncertnim pozornicama, snažnog je dramskog potencijala koji Vivaldi crpi iz tamnih boja dvaju dubokih solističkih gudača. Za dva violončela i gudače je i skladba Violloncelles, Vibrez!, jednog od najprepoznatljivijih suvremenih skladatelja, Giovannija Sollime, čija se djela se odlikuju snažnom izražajnošću i sviračkom atraktivnošću. Prvi od pet Haydnovih koncerata za violončelo, u C-duru, jedno je od istinskih remek-djela svoga tvorca, ispunjen šarolikošću još uvijek rane, pretklasične koncertne forme i svježinom i obiljem tematskog materijala, koji u galantnoj igri i nizu bravura dijele i izmjenjuju solist i orkestar.

**30. 10. 2023.**

**Koncert za Dušni dan**

**Thomaso Cecchini: Psalmi, Missa et Alia Cantica**

**Musica Adriatica**

**Sara Dodig Baučić, dirigentica**

Djelovanje Tomasa Cecchinija dokaz je o prisutnosti najnovijih glazbenih zbivanja na hrvatskoj strani Jadrana početkom 17. stoljeća. Ovaj talijanski skladatelj, rođen, pretpostavlja se, u gradiću Soaveu pokraj Verone oko 1583. godine, djelovao je kao *maestro di cappella* u dvjema hrvatskim katedralama, onoj u Splitu i u Hvaru. Prvi je put u Split došao 1603. godine, djelujući u katedrali do 1607. godine. Nakon toga o njegovim se aktivnostima ne zna ništa, sve do 1613., kada je, pretpostavlja se, na poziv splitskog nadbiskupa Markantuna de Dominisa ponovno došao u službu u splitsku prvostolnicu. Nakon Dominisova sukoba s Kaptolom i mjesnim plemstvom te odlaska iz Splita, i Cecchini napušta Split te odlazi u Hvar, gdje djeluje do smrti 1644. Njegova opsežna zbirka Psalmi, missa, et alia cantica donosi presjek njegova sakralnog stvaralaštva; objavljena je u Veneciji 1619. godine, a polifoni slog u misi, psalmima i motetima seže od onoga nalik starim majstorima, poput Palestrine, do ulomaka koji pokazuju suvremene trendove vokalne polifonije, karakteristične za Veneciju s kraja 16., odnosno s početka 17. stoljeća. Musica Adriatica ansambl je koji želi promovirati, izvoditi i revitalizirati glazbu čiji su korijeni na jadranskoj obali. Osnovala ga je 2019. godine dirigentica Sara Dodig Baučić, a prvi projekt koji je objavila zbirka je sakralnih moteta Sacrae cantiones ranobaroknog hrvatskog skladatelja Ivana Lukačića. Zbirku su koncertno izveli uoči 400. obljetnice prvog izdanja zbirke, u prosincu 2019. godine, u katedrali sv. Dujma.

**2. 11. 2023.**

**11. Dani klasične gitare**

**Petar Čulić i Alberto Mesirca**

Novi nastupi hrvatskih i inozemnih vrhunskih gitarista na 11. Danima klasične gitare potvrđuju Split kao jedan od gitarističkih centara Hrvatske i Europe. Splitski gitarist Petar Čulić i talijanski gitarist Alberto Mesirca podijelit će podij Svečane dvorane Hrvatskog doma Split.

Vrhunski hrvatski gitarist Petar Čulić broji više od tisuću nastupa diljem svijeta, od SAD-a i Južne Amerike, preko Australije, do niza europskih gradova. Na njegovu su programu skladbe Marija Nardellija, Gorana Listeša, Francisa Kleynjansa, Stephena Gossa, Vojislava Ivanovića, Štepana Raka te vlastita skladba.

Priznat od kritike i struke, gitarist Alberto Mesirca niže brojne uspjehe: nominiran je za nagradu Grammy za najbolju soloizvedbu 2012., nagrađen je nagradom Golden Guitar tri puta, za njega je skladao niz skladatelja, među kojima i Leo Brouwer. U njegovu repertoaru posebno mjesto ima rana glazba koju rekonstruira iz rukopisnih izvora. Skladbe Francesca Canove da Milana iz lutnjističkog rukopisa s kraja 16. stoljeća, otkrivenog u Castelfrancu Venetu, Alberto Mesirca odsvirat će i na koncertu u sklopu 11. Dana klasične gitare, kao i djela Domenica Scarlattija, Giulija Regondija, Angela Gilardina te Marija Castelnuovo-Tedesca.

**9. 11. 2023.**

**Lovro Merčep, saksofon**

**Dubrovački simfonijski orkestar**

Jedan od ponajboljih hrvatskih saksofonista, nagrađivani Lovro Merčep, u suradnji s Dubrovačkim simfonijskim orkestrom, pod ravnanjem maestra Ivana Huta, izvodi program hrvatskih skladatelja. Dvadeseto i dvadeset prvo stoljeće u presjeku u nekim od najljepših i najbogatijih opusa hrvatske glazbe – od vrhunskog djela Borisa Papandopula, njegovih živopisnih Šest studija za gudače Iz moje muzičke bilježnice, preko intrigantnih Zaboravljenih muzika za gudače Dubravka Detonija, u kojima autor donosi "pregršt neurotično ispremiješanih, a među se pomiješanih kraćih odlomaka zabavljenih glazbenom arheologijom", izvorno skladanih 1981. za gudački kvartet, do jednog od najljepših i na repertoaru najčešćih koncerata hrvatske literature za saksofon, Koncerta za alt-saksofon i gudače Pavla Dešpalja, nastalog 1963. godine. Ovim antologijskim djelima pridružuje se još i djelo novijega datuma, sjajan Koncert za saksofon i gudače dubrovačkog autora Ivana Končića, koji je Lovro Merčep praizveo 2013. godine na Dubrovačkim ljetnim igrama. Lovro Merčep laureat je brojnih državnih i međunarodnih natjecanja, solist i komorni glazbenik koji broji nastupe u Hrvatskoj i inozemstvu, posebnu pažnju posvećujući promicanju djela hrvatskih skladatelja. Na ovom mu se koncertu pridružuje Dubrovački simfonijski orkestar pod ravnanjem šefa-dirigenta Ivana Huta.

**20. 11. 2023.**

**Rahmanjinov 150.**

**dr. sc. Stefana Cvetković „U epohi koja iščezava: Sergej Rahmanjinov, posljednji romantičar klavira“, predavanje**

Dr. sc. Stefan Cvetković (1983.) diplomirao je i doktorirao na Odsjeku za muzikologiju Fakulteta muzičke umjetnosti u Beogradu. Od 2011. djeluje kao glazbeni urednik na Trećem programu Radio Beograda, a od 2015. godine na Katedri za muzikologiju Fakulteta muzičke umjetnosti u Beogradu u zvanju asistenta, a zatim i docenta na Odsjeku za muzikologiju. U središtu njegova profesionalnog interesa je glazbena izvođačka praksa s fokusom na pijanističkim praksama. Sudionik je brojnih znanstvenih skupova, autor radova objavljenih u publikacijama u zemlji i inozemstvu te urednik dviju stručnih publikacija. Surađivao je s diskografskim kućama CPO i Sony Classical kao autor programskih knjižica, kao i s više kulturnih institucija na realizaciji različitih muzičkih projekata. Angažiran je kao koordinator u menadžmentu pijanista Ive Pogorelića. Dobitnik je nagrade iz fonda Vlastimir Peričić Fakulteta muzičke umjetnosti u Beogradu 2010. godine te nagrade Pavle Stefanović za glazbenu esejistiku i kritiku za 2021. godinu. Član je Udruženja kompozitora Srbije, Hrvatskog društva Aleksandar Skrjabin i Muzikološkog društva Srbije.

**21. 11. 2023.**

**Rahmanjinov 150.**

**Alexander Sinchuk, klavir**

Nagrađivani ruski pijanist i čest gost svjetskih koncertnih pozornica, Alexander Sinchuk, posebno je tražen interpret skladbi A. Skrjabina, P. I. Čajkovskog i S. Rahmanjinova. O proslavi 150. obljetnice rođenja Sergeja Rahmanjinova u Splitu Sinchuk izvodi dva Rahmanjinovljeva ciklusa u samom srcu skladateljeva veličanstvenog stvaralaštva za klavir - Études-tableaux op. 33 i op. 39. Naziv étude-tableau (etida-slika) skladateljev je termin, a cijela zamisao ciklusa pomalo podsjeća na Musorgskijev ciklus Slike s izložbe. Premda svaka Rahmanjinovljeva etida odiše određenim karakterom, skladatelj je želio skladati apsolutnu glazbu, ali je volio razigrati maštu nekom tek pročitanom knjigom, lijepom slikom ili pjesmom. Svaka etida rezultat je napornog i minucioznog rada, kojim je skladatelj, kako je rekao u intervjuu za časopis The Etude 1941. godine, nastojao koncizno predstaviti tematsku ideju, bez digresija, želeći postići jednostavnost i izravnost. Godine 1911. nastaje devet etida iz opusa 33, a drugi niz, op. 39, nastaje krajem 1916. i početkom 1917. godine. Kratke skladbe najviše razine virtuoznosti i ekstremnih tehničkih zahtjeva neobičnog su harmonijskog jezika, a u njima se javlja i opsesija motivom sekvence Dies Irae, koja je prisutna u brojnim Rahmanjinovljevim djelima. S pravom se ove etide smatraju točkom na i tradicije 19. stoljeća velikih skladatelja-pijanista. Opus 39 bit će ujedno posljednje što Rahmanjinov sklada prije emigracije u Ameriku, gdje će u prvom planu biti njegova pijanistička karijera, a skladanje pada u drugi plan.

**23. 11. 2023.**

**Rahmanjinov 150. – Trio Élégiaque**

**Vsevolod Dvorkin, klavir**

**Evgenia Epshtein, violina**

**Denis Shapalov, violončelo**

Splitski glazbenici i njihovi gosti obilježavaju 150. obljetnicu rođenja velikog skladatelja i pijanista Sergeja Rahmanjinova. Pijanist Vselovod Dvorkin, violinistica Evgenia Epshtein i violončelist Denis Shapovalov udružuju se u izvedbi djela Sergeja Rahmanjinova. Čajkovski je bio jedan od skladatelja koji su snažno utjecali na Rahmanjiova – u sjećanje na Čajkovskog Rahmanjinov sklada svoj Drugi elegični trio u d-molu, op. 9. U ovom je triju ispisana posveta "U sjećanje na velikog umjetnika“, a djelo strukturom prati upravo klavirski Trio u a-molu Čajkovskoga (koji je sam Čajkovski skladao u sjećanje na Nikolaja Rubinsteina). Rahmanjinov je za kasnije izdanje preradio i skratio Trio, koji nikad nije zaživio na repertoaru izvan Rusije.

**8. 12. 2023.**

**Vespro**

**Concerto dei venti**

**Zbor Hrvatske radiotelevizije**

**Tomislav Fačini, dirigent**

Claudio Monteverdi najveći je glazbeni inovator na prijelazu renesanse u barok, skladatelj prvih do danas sačuvanih opera, koje su i danas na repertoaru, genij glazbene ekspresije koji je u svom prepoznatljivom glazbenom jeziku punom poleta, ritmičnosti i lakoće uspijevao postići i emocionalnu dubinu, iznijansiranost izraza i raspoloženja. S podjednakom je lakoćom skladao svjetovne madrigale i operu i duhovnu glazbu, unoseći u crkvenu glazbu dašak svjetovnosti i životnosti. Vespro della Beata Vergine veličanstveno je djelo Claudija Monteverdija, svojevrsni kompendij svih vrsta tada moderne glazbe: djelo je to raskošne raznolikosti, od grandioznih uglazbljenja psalama u venecijanskoj maniri, virtuozne glazbe za sologlasove, instrumentalnih koncertantnih ulomaka koji su služili kao interludiji tijekom službe, a nije Monteverdi prezao čak ni od pokušaja da se glazbom nalik opernoj postigne ekspresivnost i emocionalna vrijednost riječi u veličanstvenom Magnificatu. Zbor Hrvatske radiotelevizije nastupa uz instrumentalni ansambl Concerto dei venti, pod ravnanjem šefa-dirigenta Tomislava Fačinija

**14. 12. 2023.**

**Dora 100. Kajana Pačko, violončelo i glazbenici Gewandhaus orkestra**

Splitska violončelistica Kajana Pačko i glazbenici iz Gewandhaus orkestra donose nam dio programa kojeg su s velikim uspjehom izveli u dvorani Gewandhaus (Leipzig) na 100. godišnjicu smrti Dore Pejačević 5. ožujka 2023. Program započinju posljednjom skladbom u opusu Dore Pejačević, njezinim gudačkim kvartetom u C-duru, kojeg je skladateljica dovršila par mjeseci prije svoje prerane smrti u 37. godini života. Uz kvartet Dore Pejačević ovi vrsni glazbenici izvesti će i virtuozni kvartet u D-duru Petra Iljiča Čajkovskog, čiji se drugi stavak "Andante Cantabile" često izvodi u aranžmanu samog skladatelja za violončelo solo i gudački orkestar.

**12. 1. 2024.**

**Clara Schumann, monodrama**

**Ksenija Prohaska**

Monodrama 'Clara Schumann' u izvedbi Ksenije Prohaske predstavlja pravi dramski spektakl u kojem teatar i glazba u usklađenom odnosu odaju počast velikoj ženi i glazbenici, supruzi poznatog skladatelja Roberta Schumanna. U žarištu izvedbe su pojedini ključni trenutci Clarina života, počevši od njezina djetinjstva do udaje za Roberta, rođenja osmero djece te budnosti i opreznosti u podupiranju mentalno krhkog supruga sve do njegovih posljednjih dana. Clara je ujedno i vjerna čuvarica sjećanja na Roberta i njegovu glazbu, lutalica, neumorna i iznimna glazbenica te muza mladoga Brahmsa. Cjelokupna priča popraćena je kompozicijama Clare, Roberta i Brahmsa.

**25. 1. 2024.**

**Artur Kaganovskiy, violina**

**Philippe Raskin, klavir**

Ruskog violinista Artura Kaganovskoga i belgijskog pijanista Philippea Raskina vezuje niz vrhunskih suradnji u izvedbi nekih od najljepših komornih ostvarenja za violinu i klavir Césara Francka, Mauricea Ravela, Richarda Straussa, Ludwiga van Beethovena i niza drugih. Prepoznat po intenzivnom bogatstvu tona, iznimnoj tehnici i muzikalnosti, Artur Kaganovskiy otkriven je u dobi od šest godina kada počinje učiti pod mentorstvom uglednog violinista Isaaca Sterna. Dobitnik je niza nagrada i diplomant Škole Julliard; usavršavao se kod Pinchasa Zukermana, Grigoryja Kalinovskog, Zachara Brona i drugih. Debitirao je 2007. godine u Carnegie Hallu, a otada ga nastupi vode diljem Europe, Sjeverne i Južne Amerike te Kine i ostvaruje suradnje s nizom uglednih orkestara i dirigenata. Objavljuje niz albuma s djelima Brahmsa, Čajkovskog, Schuberta i drugih. Svira na violini Rogge Pietra Guarnerija iz Venecije iz 1730. te na violini Ex-V.Pykayzen Carla Antonija Testorea iz 1725. godine. Philippe Raskin umjetnik je širokog radijusa djelovanja: umjetnički je direktor Međunarodnog pijanističkog natjecanja Cesar Franck u Bruxellesu te Međunarodnog glazbenog festivala Pariz, čije se izvedbe opisuju kao „model radijantnog autoriteta (...), sjajne, velikodušne, predane i kontrolirane." (MDM, La Libre Belgique) Studirao je na Glazbenoj kapeli kraljice Elizabete u Bruxellesu i na Visokoj glazbenoj školi kraljice Sofije u Madridu, s pedagozima kao što su Dmitry Bashkirov i Jean-Claude Vanden Eynden. Osvaja niz međunarodnih natjecanja. Svira solistički i u nizu komornih glazbenih suradnji te kao solist s brojnim uglednim svjetskim orkestrima. Godine 2009. otvara vlastitu glazbenu školu za specijalizirane poduke klavira. Bio je umjetnički direktor festivala Resonances Musique de Chambre te podučava na Kraljevskom konzervatoriju u Bruxellesu. Član je međunarodnog pijanističkog fakulteta u Brescii i djeluje na Međunarodnoj akademiji za glazbu i umjetnost u Beču.

**1. 2. 2024.**

**Krešimir Stražanac, bas-bariton**

**Zagrebački solisti**

Bas-bariton svjetskog glasa, Krešimir Stražanac, udružuje se u nastupu s jednim od naših najuglednijih ansambala, Zagrebačkim solistima. Posebno posvećen izvedbi barokne glazbe, Krešimir Stražanac u ovom programu odabire niz „starih Talijana“, najljepše arije i canzonette Alessandra Scarlattija, Antonija Vivaldija i Alessandra Stradelle, pridružujući im i arije splitskog klasičara, Julija Bajamontija, čija je koncertna arija Cello tonante omiljena u repertoaru domaćih baritona. Zagrebački solisti izvest će jedno od najpopularnijih orkestralnih djela Antonína Dvořáka, Serenadu za gudače u E-duru, op. 22. Ovo djelo elegantnih obrisa i vedrog, toplog raspoloženja Dvořák je skladao u samo 12 dana u svibnju 1875., a djelo je nakon praizvedbe 1876. ubrzo steklo veliku popularnost, koju uživa do današnjih dana.

**5. 2. 2024.**

**Duo Tudor - Režić (splitski krug)**

**Mislav Režić, gitara**

**Gordan Tudor, saksofon**

Suradnja Mislava Režića i Gordana Tudora urodila je glazbenim projektom jedinstvenim u svijetu glazbe, gdje se u formi glazbenog recitala, osim klasičnih instrumenata saksofona i gitare, koristi i električna gitara te elektronika. Glazbenici publici žele predstaviti suvremeno, posebice hrvatsko glazbeno stvaralaštvo, a i potaknuti stvaranje novih djela posvećenih upravo ovoj kombinaciji. Iako duo djeluje kratko, izazvao je nepodijeljeno oduševljenje publike i kritike te je nakon prošlogodišnje hrvatsko-američke turneje na specijaliziranom portalu glazba.hr istaknut kao jedna od najvažnijih glazbenih suradnji u protekloj godini. Osim djela klasičnih skladatelja Duo Tudor - Režić izvodi i obrade drugih, jednako vrijednih stilova, poput rocka, obrade pjesama britanskog sastava Radiohead i čuvenog Briana Enna.

**17. 2. 2024.**

**Kemal Gekić, klavir (Splitski krug)**

Kemal Gekić (Split, 1962.) pijanist je svjetske reputacije, izgrađene na istančanim interpretacijama glazbe Händela, Mozarta, Chopina, Skrjabina, Liszta i niza drugih skladatelja. Put ga je od rodnog Splita, preko Zagreba i Novog Sada, vodio sve do SAD-a, gdje uz aktivnu pijanističku karijeru, godine 1999. postaje profesorom na Međunarodnom sveučilištu na Floridi te na Glazbenoj akademiji u Tokiju. Njegova teta, profesorica Lorenza Batturina, pružila mu je prva glazbena znanja, a 1978. u klasi profesorice Jokuton Mihajlović započinje studij na Umjetničkoj akademiji u Novom Sadu. Kao jedan od najboljih studenata u povijesti te institucije, ostaje raditi na fakultetu na Odsjeku za klavir, kojim je rukovodio do 1999. godine. Na 11. Međunarodnom natjecanju Fryderyk Chopin u Varšavi 1985. počele su kontroverze koje će Gekića pratiti i u sljedećim desetljećima. Njegovo osebujno i spektakularno sviranje izazvalo je podijeljeno mišljenje kod konzervativnih članova žirija, ali je osvojio srca publike i kritičara. Istovremeno je započeo svirati po čitavoj Europi, Bliskom istoku, Kanadi, SSSR-u, Japanu, Jugoistočnom Pacifiku, a njegove nastupe prenosio je i niz vodećih televizijskih kuća.

**29. 2. 2024.**

**Alexander Hülshoff, violončelo**

**Andreas Frölich, klavir**

Suradnja dvojice renomiranih glazbenika, violončelista Alexandera Hülshoffa i pijanista Andreasa Frölicha traje već niz godina. Njihov program uključuje najzahtjevnija i najljepša djela iz repertoara za duo violončela i klavira, od razdoblja baroka i klasike do 20. stoljeća. Na splitskom recitalu udružit će se u izvedbi triju sonata za violončelo i klavir – vrhunskih ostvarenja za ovaj sastav i jedinih u opusima Debussyja, Schuberta i Šostakoviča. Sonata za violončelo i klavir Claudea Debussyja prva je od šest sonata za različite instrumente uz klavir i primjer je Debussyjeva kasnog stila, u kojem autor odaje počast tradiciji francuske sonate. Schubert svoju slavnu Sonatu u a-molu, D. 821 zvanu Arpeggione sklada originalno ne za violončelo, već za instrument arpeggione – vrstu gitare s gudalom i klavir, koja je izumljena samo godinu dana prije nego je Schubert 1824. napisao ovu sonatu. Arpeggione ubrzo izlazi iz mode i do danas je sonata najpoznatija u obradi za violončelo i klavir. Sonata za violončelo u d-molu, op. 40 Dmitrija Šostakoviča relativno je konzervativno djelo, kojim je skladatelj primirio duhove nakon sve jačih povika političke vrhuške Staljinove Rusije protiv njegove opere Lady Macbeth Mcenskog orkuga – jednostavačno djelo ipak je ispunjeno nagovještajima ironije. S obzirom na to da je nastala u doba Šostakovičeve kratkotrajne izvanbračne afere, mnogi sonati pripisuju romantičnu pozadinu. Argentinski violončelist i skladatelj José Bragato bio je dugogodišnji prvi violončelist Teatra Colón u Buenos Airesu te violončelist u brojnim ansamblima Nuevo tanga Ástora Piazzolle. U stilu Nuevo tango skladane su njegove popularne skladbe Graciela y Buenos Aires i Milontan za violončelo i klavir.

**8. 3. 2024.**

**Ante Jerkunica i prijatelji (splitski krug)**

Bas Ante Jerkunica i njegovi kolege i prijatelji, mezzosopranistica Žana Marendić, violinistica Marica Rogošić, violončelistica Sunčana Tušek, pijanist Zoran Velić te dirigent i pijanist Hari Zlodre, pripremaju gala večer najatraktivnijih opernih ulomaka, na kojoj će, uz one najpoznatije, kao što su Rossinijeva La calunnia iz Seviljskog brijača, ili arije Dalile i Carmen iz remek-djela francuske opere 19. stoljeća, Samsona i Dalile Camillea Saint-Saensa i Carmen Georgesa Bizeta, osvijetliti i ne toliko svakodnevni repertoar, kao što su ulomci iz Rossinijeve Talijanke u Ažiru ili Massenetova Don Quichottea. Verdijansku frazu naš će proslavljeni bas pokazati u dvjema temeljnim arijama basovskog repertoara – dirljivoj ariji Fiesca iz opere Simon Boccanegra kao i arija kralja Filipa iz opere Don Carlos, Ella giammai m'amó! Operni ulomci u kolopletu su s instrumentalnim ulomcima F. Chopina, F. Mompoua, P. Mascagnija i J. Masseneta u izvedbi nekih od najistaknutijih splitskih glazbenika.

**11. 3. 2024.**

**Vesna Podrug, klavir (splitski krug)**

Velikom nizu solističkih koncerata prominentna splitska pijanistica Vesna Podrug pribrojit će bogati pijanistički recital koji obuhvaća neke od vrhova pijanističkog repertoara, sparujući Schuberta i Prokofjeva, Brahmsa i Rahmanjinova. Stilska mnogostranost osobitost je ovoga programa: Tri klavirska komada D 946, među posljednjima koje Schubert piše prije smrti (dio nedovršenog niza od četiriju impromptua), odražavaju lirski profinjeni mikrokozmos Schubertova jedinstvenog zvučnog svijeta, neobičnih harmonija, prekrasnih pjevnih melodija i epizoda čiste melankolije. Objavljuje ih Brahms nakon Schubertove smrti, a i Brahms u poznijoj životnoj dobi piše Tri intermezza za klavir, op. 117, ispunjena nostalgijom i introspekcijom. Sonata br. 2 u d-molu Sergeja Prokofjeva rano je skladateljevo djelo izravne energije, brzog protoka i velike snage, u kojem se već javljaju mračne dubine u koje će Prokofjev zaći u svojim kasnijim djelima. Ovim djelima pijanistica pridružuje niz virtuoznih preludija iz opusa 23 i 32 Sergeja Rahmanjinova, još jednog velika ruskog pijanizma.

**21. 3. 2024.**

**Kvartet Tartini i Darko Brlek, klarinet**

Ponosno noseći ime velikog talijanskog skladatelja i violinista rođenog u Piranu, ugledni slovenski Kvartet Tartini, koji ove sezone navršava četrdeset godina djelovanja, nastupit će na splitskom koncertu zajedno s istaknutim slovenskim klarinetistom, Darkom Brlekom. Zajedno će izvesti Kvintet za klarinet i gudački kvartet u B-duru, op. 34 Carla Marije von Webera. Nastavljajući tragom Mozarta, Weber sklada niz djela za klarinet, koja ostaju temeljem repertoara ovog instrumenta. U njima je iznašao idealan spoj virtuoznog pisanja, inventivnosti i muzikalnosti, skladajući za svog prijatelja i virtuoza na klarinetu Heinricha Baermanna te mu u Grand kvintetu op. 34 posvećuje dionicu ispunjenu teškim pasažama i bravuroznim koloraturama. Kvartet Tartini izvest će i Tri skladbe za gudače Lucijana Marije Škerjanca, jednog od najvažnijih slovenskih skladatelja 20. stoljeća, čiji skladateljski jezik ostaje vezan uz kasni romantizam, ekspresionizam i impresionizam. Na programu je i mladenačko djelo jednog od najizvođenijih francuskih skladatelja, Gudački kvartet Mauricea Ravela, koji mu je donio neka od prvih priznanja i dao epitet 'majstora sutrašnjice'.

**4. 4. 2024.**

**Violinski duo Krpan**

**Anđelko i Martin Krpan, violina**

Violinski duo Krpan profilirao se kao "uigran tim, koji neprestano pronalazi zanimljiva, često zaboravljena djela skladana za dvije violine te potiče nastajanje novih." Do sada su otac i sin, Anđelko i Martin Krpan objavili tri zajednička albuma, sa skladbama Božidara Širole, Marijana Kichla, Tomislava Uhlika, Josipa Štolcera Slavenskog, Mladena Pozajića, Nenada Firšta, Ivana Jarnovića i drugih. Jedan od najcjenjenijih hrvatskih violinista, Anđelko Krpan, osim solistički, nastupa i kao prvi violinist Gudačkog kvarteta Sebastian, čiji je jedan od utemeljitelja. Profesor je violine na Muzičkoj akademiji u Zagrebu i nagrađivan je nizom nagrada i priznanja. Martin Krpan prvi je violinist Zagrebačkog kvarteta. Solistički je nastupio sa Simfonijskim orkestrom Hrvatske radiotelevizije, Zagrebačkim solistima, gudačkim orkestrom Hrvatske glazbene mladeži te gudačkim kvartetom Sebastian. Godine 2016. bio je koncertni majstor međunarodnog orkestra Euphony. Ovjenčan je nizom nagrada na hrvatskim i inozemnim natjecanjima.

**18. 4. 2024.**

**Lukáš Vondráček, klavir**

Nakon nedavnih uspješnih suradnji sa Filharmonijom iz Los Angelesa, Simfonijskim orkestrima Chicaga, Pittsburgha i Londona, Bostonskim simfonijskim orkestrom, Lukáš Vondráček ostvaruje koncertnu sezonu prepunu vrhunaca. U 2022./2023. debitirao je s Kraljevskim filharmonijskim orkestrom, Nacionalnim orkestrom iz Lillea, Zapadnoaustralskim simfonijskim orkestrom, Novozelandskim simfoničarima te Dresdenskom filharmonijom i vraća se dugogodišnjim partnerima, kao što su Državni orkestar Saarbrückena, Janáčekova filharmonija, Antwerpenski simfonijski orkestar i Orkestar Philharmonique Royal de Liège. Recitalski angažmani vode ga na Flanders Festival, Flagey u Bruxellesu na njihov festival Piano Days i na KKL u Luzernu u sklopu festivala Le Piano Symphonique, prije nego sezona završi nastupima s Ansamblom 1704 pod vodstvom Vaclava Luksa na festivalu Chopin i njegova Europa u Varšavi i Beethovenfestu Bonn. Tijekom posljednjeg desetljeća Lukáš Vondráček proputovao je svijet radeći s orkestrima kao što su Simfoničari iz Philadelphije i Sydneya, Metropolitanski simfonijski orkestar iz Tokija, Simofnijski orkestar Radio Frankfurta, Filharmonija iz Osla i Nizozemska filharmonija, s dirigentima kao što su Paavo Järvi, Gianandrea Noseda, Yannick Nézet-Séguin, Marin Alsop, Christoph Eschenbach, Pietari Inkinen, Vasily Petrenko, Jakub Hrůša, Anu Tali, Xian Zhang, Krzysztof Urbański, Stéphane Denève i Elim Chan, među mnogim drugima. Vondráček je svjetski priznat, dobio je mnoge međunarodne nagrade, prije svega Grand Prix na Concours Reine Elisabeth u Bruxellesu 2016. uz prve nagrade na Međunarodnim pijanističkim natjecanjima Hilton Head i San Marino te Međunarodnom pijanističkom natjecanju Unisa u Pretoriji, u Južnoafričkoj Republici, kao i diskrecijsku nagradu žirija Raymonda E. Bucka na Međunarodnom pijanističkom natjecanju Van Cliburn 2009.

**22. 4. 2024.**

**Ana Domančić, flauta**

**Mirjam Lučev-Debanić, harfa**

Prožimanje dviju eteričnih boja flaute i harfe, spoj dvaju principa poznatih od antike – onog drvenog, puhačkog, vezanog uz Dionizijev kult, i žičanog trzalačkog, koji je simbolizirao apolinijski red, dosegao je jedan od najosobitijih izraza u glazbi niza francuskih skladatelja, koji su spojili određenu neuhvatljivu, impresionističku nit francuske glazbene tradicije s posebno razvijenom tradicijom drvenih puhačkih instrumenata. Flautistica Ana Domančić u suradnji s harfisticom Mirjam Lučev, zadrla je duboko u istraživanje ovog osobitog repertoara, predstavljajući nam djela od klasike do danas - Henrija Büssera, Josepha Jongena, Auberta Lemelanda i Jean-Michela Damasea, kojima pridružuje skladbu romantičnog flautističkog virtuoza, Franza Dopplera te skladbu hrvatskog skladatelja Zvonimira Markovića.

**6. 5. 2024.**

**Roman Simović, violina**

Violinist Roman Simović, glazbenik ukrajinskih i crnogorskih korijena s adresom u Londonu, priređuje koncert u Splitu. Nosi laskavu titulu koncertnog majstora Londonskog simfonijskog orkestra, jednog od najboljih svjetskih orkestara, a solistički nastupa diljem svijeta. Hrvatska publika imala ga je priliku često slušati tijekom posljednjih godina u brojnim suradnjama s maestrom Ivanom Repušićem i Zadarskim komornim orkestrom, čiji je počasni gost i koncertni majstor.

**17. 5. 2024.**

**Jalta, Jalta – mjuzikl**

**Giorgio Surian**

**Leonora Surian**

**Giorgio Christian Surian**

**Stefano Surian**

Raspjevana obitelj Surian, predvođena ocem Giorgiom Surianom, proslavljenim opernim pjevačem, nacionalnim prvakom, kćeri, dramskom i glazbenom umjetnicom, prvakinjom kazališta HNK-a Ivana pl. Zajca Leonorom Surian i dvama perspektivnim sinovima - Giorgiom Surianom junior i Stefanom Surian -, ostvarila je jedinstveni događaj, kakvog još nije bilo na hrvatskoj sceni. Leonora Surian preuredila je i adaptirala tekst poznatog mjuzikla Jalta, Jalta! i na taj način ostvarila njegovu komornu verziju, izvedivu s četirima glumcima (ruski, engleski, američki sobar i Nina Filipovna) i klavirskom pratnjom. Kako su u obitelji Surian svi odrasli uz glazbu i kazalište, svi su se članovi te umjetničke obitelji s oduševljen odazvali izazovu. Uz pomoć priznate koreografkinje i redateljice Mojce Horvat ostvarili su ovaj projekt koji s ponosom predstavljaju po cijeloj Hrvatskoj.

**23. 5. 2024.**

**Camerata Academica, puhački sekstet**

**Akademija za gasbo Ljubljana, Slovenia**

**Karolina Šantl Zupan, flauta**

**Matej Šarc, oboa**

**Jože Kotar, klarinet**

**Zoran Mitev, fagot**

**Jože Rošer, rog**

**Miha Rogina, saksofon**

Ansambel Camerata Academica okuplja vrhunske slovenske glazbenike, odnosno profesore s Akademije za glasbo u Ljubljani i članove Slovenske filharmonije. Mnoga su djela skladana posebno za ansambl Camerata Academica, uključujući i skladbu Simona Kravosa, Sextet. Uz djelo mladog slovenskog skladatelja, na programu je Intrada za alt-saksofon i puhački kvintet njemačko-američkog neoklasičnog skladatelja iz 20. stoljeća, Bernharda Heidena, posebno značajnog po nizu djela za alt-saksofon. Puhački sekstet Mládí kasno je, ali zvukovno inovativno djelo Leoša Janáčeka u kojemu Janáček koristi neke glazbene teme i pjesmice kojih se sjećao iz djetinjstva. U društvu velikog češkog skladatelja tri su francuska skladatelja iz 20. stoljeća, čija djela spadaju u antologijska francuska ostvarenja za puhačke ansamble: Marc Eychenne i njegov Sekstet, Henry Tomasi i Printemps: Réveil des oiseaux i Danse des oiseaux (Proljeće: San ptica i Ples ptica) za puhački sekstet i saksofon te poznati Scaramouche Dariusa Milhauda, suita za alt-saksofon i puhački kvintet u aranžmanu Dona Stewarta. Na programu je i makedonska pjesma So maki sum se rodio jas u obradi Saše Livrinskog.

**5. 6. 2024.**

**Carmina Burana**

**Stefan Milenković, violina**

**Zadarski komorni orkestar**

Omiljen gost splitskih pozornica, slavni violinst proslavljen blistavim interpretacijama još u dječačkoj dobi, Stefan Milenković, vraća se u Split s novim autorskim programom, klasikom svjetske literature u aranžmanu za violinu i gudače – scenskom kantatom Carmina Burana Carla Orffa. Njezin kazališni karakter, koji proizlazi iz Orffova koncepta Theatrum Mundi, u kojem su glazba, pokret i govor nerazdvojni, u spoju s moćnom glazbom u kojoj se arhaične melodije prožimaju snažnim ritmovima i bogatom orkestracijom, nose kvalitetu životnosti i energije koji je čine jednim od remek-djela glazbe 20. stoljeća. Iako postoji u dvjema autorovim verzijama, jednoj za veliki sastav zbora i orkestra, drugoj za sastav zbora, udaraljki i klavira, glazba Carmine Burane privlači i druge glazbenike i postoji u brojnim različitim aranžmanima.

Stefan Milenković pronašao je u skladateljici klasične, kazališne i filmske glazbe, Ani Krstajić, idealnu suradnicu u ostvarenju ideje o interpretaciji ovoga Orffova djela. Njezina je obrada za violinu i gudače Carmine Burane dosad zaživjela na nizu koncerata, na kojima Stefan Milenković surađuje s ansamblom Camerata Novi Sad.

**10. 6. 2024.**

**Zoran Velić, klavir (splitski krug)**

Pijanist Zoran Velić jedan je od najistaknutijih splitskih glazbenika, a publika ga je mogla upoznati u nizu vrhunskih nastupa i rafiniranih interpretacija, bilo u solističkim izvedbama, bilo kao korepetitora rijetke senzibilnosti, u nizu suradnji s pjevačima i instrumentalistima. Diplomant Muzičke akademije u Zagrebu u klasi Đorđa Stanettija, nakon čega se usavršavao na prestižnom Mozarteumu u Salzburgu, Zoran Velić njeguje širok repertoar, iz kojega za solistički recital u novoj sezoni odabire niz remek-djela jednog od najljepših klavirskih opusa, onoga Frédérica Chopina – prvi i drugi od četiri Scherza, skladbi velikog opsega, bogatih sadržajem, u kojima Chopin odbacuje laku, humornu crtu ovog žanra i kreće se od duboke liričnosti „do gesti očaja i demonske energije". Slične scherzima su Chopinove četiri Balade tehnički i izražajno još zahtjevnije, a njihovo gusto glazbeno tkanje temelji se na poeziji poljskog nacionalnog pjesnika i Chopinova prijatelja Adama Mickiewicza. Četvrta u f-molu smatra sa jednim od vrhunaca Chopinova stvaralaštva, jednako kao i Andante spianato et Grande polonaise brillante, bravurozno, raskošno djelo u kojem nokturnalno raspoloženje prvog dijela skladbe prerasta u vatromet odvažnih fraza poloneze. Recital počinje Fantazijom u f-molu, jednom od onih skladbi u kojima se Chopin prepušta romantičnoj slobodi nadahnuća, u kojoj se umjesto zakonima forme vodi zakonima harmonijske i melodijske ljepote i pijanističkog zvuka koji do danas intrigira svojom svježinom i originalnošću.

**CIKLUS CHIAROSCURO** (jazz)

**28. 10. 2023.**

**Vasil Hadžimanov, klavir**

Pijanist, skladatelj, aranžer, producent i glazbeni pedagog Vasil Hadžimanov jedan je od najvažnijih srpskih jazz- glazbenika. Svestran je umjetnik, jednako uvjerljiv svirajući akustični i električni klavir, straight ahead, fusion ili etnojazz... Bez obzira na to u kojem stilu svira, njegova je glazba uvijek uzbudljiva i intrigantna.

**19. 11. 2023.**

**The Baylor Project**

Supružnici Marcus i Jean Baylor, koji djeluju pod nazivom The Baylor Project, donose savršen glazbeni spoj stilova, emocija i iskustava. Njihov se glazbeni svjetonazor zasniva na utjecajima jazza, gospela, bluesa i soula. Sastav već godinama ostvaruje moćne, dinamične i poletne izvedbe kojima osvaja publiku diljem svijeta.

**27. 1. 2024.**

**Zvonimir Šestak Groove Assembly**

Basist Zvonimir Šestak ostvario je uspješnu karijeru i kao vođa sastava. Šestak se u tom kontekstu predstavlja i kao respektabilan autor, glazbenik koji ima viziju i zna kako je ostvariti. Skladbe su mu vrlo šarolike te spajaju razne žanrove koji većinom potječu ili imaju korijene na afričkom kontinentu poput latino, afro-kubanske i brazilske glazbe.

**14. 2. 2024.**

**My Funny Valentine**

**Uršula Najev i Black Coffee**

Splitsko-zadarski sastav Black Coffee već je više od trideset godina najvažniji predstavnik dalmatinske jazz scene, ali i jedan od važnijih u Hrvatskoj. Potvrda su mnogobrojne suradnje, između ostalih s Boškom Petrovićem, Zdenkom Kovačićek, Matijom Dedićem i Gabi Novak. Danas je to nadarena splitska pjevačica i glumica Uršula Najev.

**23. 2. 2024.**

**Davor Križić, truba**

**Jazz orkestar HRT-a**

Na dodjeli nagrade Porin 2023. u sve tri jazz-kategorije dobitnici su bili Davor Križić i Jazz orkestar HRT-a. Dobili su ga za najbolji album jazz-glazbe (Insite) te za najbolju skladbu jazz-glazbe (Waltz Through the Night) i najbolju izvedbu jazz-glazbe (To the Lite), obje Križićeva autorska djela. Taj program predstavit će i splitskoj publici.

**6. 4. 2024.**

**Mimika Orchestra**

Mimika Orchestra progresivni je, avangardni, konceptualni jazz-world ansambl koji su 2010. u Londonu utemeljili saksofonist Mak Murtić i pjevačica Maja Rivić. Murtićeve originalne skladbe za ansambl su pod snažnim utjecajem balkanskih i mediteranskih narodnih tradicija. Njihove specifične modalitete i ritmove autor koristi za stvaranje suvremenog jazz izraza.

**13. 4. 2024.**

**Leon Brenko Trio**

**Leon Brenko, klavir,**

**Bojan Skočilić, kontrabas**

**Marco Quarantotto, bubnjevi**

Pulski glazbenik Leon Brenko izvrstan je klavijaturist, ali i maštovit skladatelj. Svestran je instrumentalist koji se okušao u izvedbama raznih žanrova. Tijekom dvadesetak godina karijere djeluje kao koncertni i studijski glazbenik, ali i aranžer, surađujući s poznatim hrvatskim izvođačima. Neki od projekata u kojima je sudjelovao osvojili su nagrade Porin.

**20. 4. 2024.**

**Chui**

Chui je jedinstvena pojava na našoj glazbenoj sceni. Izvodi skladbe vođe sastava Tonija Starešinića ili one koje je napisao u suradnji s članovima. Chuijevci objedinjuju razne žanrove, od jazza, preko popa i rocka do klupske i elektronske glazbe. U kreiranju svojeg jezika upuštaju se u eksperimentiranje raznim elektroničkim glazbalima, samplovima i programiranjima.

**30. 4. 2024.**

**James Carter Quartet**

**The Music of Eddie "Lockjaw" Davis**

**Svjetski dan jazza**

Multiinstrumentalist i skladatelj James Carter svira sve vrste saksofona, kontrabas, bas-klarinet te flaute. Osim priznanja od publike i kolega glazbenika, potvrdu visoke kvalitete dobio je i od kritičara koji su ga često znali uvrstiti na prva mjesta ljestvica popularnosti. U Down Betau više je godina zaredom proglašavan najboljim bariton- saksofonistom. Idealna je osoba za odavanje počasti kultnom saksofonistu Eddieu "Lockjawu" Davisu.

**11. 5. 2024.**

**Miro Kadoić Kvintet**

**Miro Kadoić - saksofon, flauta**

**Boris Majcen - truba**

**Petar Ćulibrk - klavir**

**Nikola Matošić - kontrabas**

**Gašper Bertoncelj - bubnjevi**

Stalni član Jazz orkestra HRT-a i vođa vlastitih sastava, Miro Kadoić jedan je od najaktivnijih i najkreativnijih hrvatskih glazbenika. U svojem stvaralaštvu pokazuje podjednako zanimanje za tradiciju i inovaciju. Dosad je objavio desetak albuma pod svojim imenom ili kao suvoditelj sastava. Dobitnik je niza nagrada, među ostalima i za skladateljsko djelovanje. Kadoić je i plodan autor.

**18. 5. 2024.**

**Bolling in Split**

**Marko Zupan, flauta**

**Tonči Tranfić, klavir**

**Goran Cetinić-Koća, gitara**

**Piero Malkoč, kontrabas**

**Boris Žuvela, bubnjevi**

Projekt Bolling in Split posvećen je obradama djela francuskog pijanista, skladatelja i glumca Claudea Bollinga. Osim što je surađivao s uglednim jazzistima kao što su Lionel Hampton, Roy Eldridge i Kenny Clarke i napisao knjige o jazzu, Bolling je autor glazbe za više od sto filmova. Bio je poznat i po nizu suradnji s klasičnim glazbenicima, ali i s onim drugih žanrova.

**25. 5. 2024.**

**Pavle Miljenović kvintet**

**Pavle Miljenović, gitara**

**Mario Bočić, saksofon**

**Hrvoje Galler, klavir**

**Zvonimir Šestak, kontrabas**

**Borko Rupena, bubnjevi**

Kvintet Pavla Miljenovića posvećen je izvedbama suvremenog, ali razumljivog jazza, onog koji čvrsto stoji na zasadama jazz-tradicije. Miljenović je autor svih skladbi u kojima na iskren i izravan način glazbom dočarava svoje najdublje osjećaje - nade, neizvjesnosti, gubitka i ljubavi. Istražuje i nepoznata područja i mogućnosti prožimanja raznih umjetnosti.

**CIKLUS KONTRAPOST** (svjetska i popularna glazba)

**3. 11. 2023.**

**11. Dani klasične gitare**

**Amira Medunjanin**

**i Boško Jović**

Prozvana bosanskom Billie Holiday, pjevačica Amira Medunjanin specijalizirala se za izvođenje tradicijske bosanske glazbe - sevdalinki. Učila ih je od svoje majke od koje je slušala priče vezane uz tu karakterističnu glazbenu bajku. Fascinirana usmenom kulturom i tradicijom Bosne i Hercegovine, posvetila se proučavanju sevdaha i traženju najboljeg načina da ga predstavi svijetu.

**4. 11. 2023.**

**11. Dani klasične gitare**

**Guitar Duo Srđan Bulatović & Darko Nikčević**

Dvojica međunarodno poznatih gitarista iz Crne Gore, Srđan Bulatović i Darko Nikčević dobili su međunarodne pohvale za svoju izvanrednu virtuoznost i uzbudljive izvedbe, a posebno za dva vrlo uspješna koncerta u Carnegie Hallu u New Yorku (2016. i 2017.). Njihov jedinstveni spoj balkanskih nepravilnih ritmova i mnogih drugih međunarodnih utjecaja evocira ljepotu Mediterana i orijentalnog misticizma. Pred domaćom i međunarodnom publikom nastupaju već 30 godina (u SAD-u, Rusiji, Velikoj Britaniji, Njemačkoj, Španjolskoj, Italiji, Francuskoj, Portugalu, Poljskoj, Ujedinjenim Arapskim Emiratima, Belgiji).

**14. 11. 2023.**

**Montse Cortés i Eduardo Cortés**

**Flamenko**

Nakon što je surađivala s najznačajnijim flamenko gitaristima kao što su Paco de Lucía, Tomatito, Vicente Amigo i El Viejín, španjolska se romska flamenko pjevačica Montse Cortés udružila sa svojim nećakom, gitaristom Eduardom Cortésom. Oboje su vrhunski flamenko glazbenici koji su ostvarili zapaženu karijeru u svjetskim razmjerima. Njihovi su nastupi praznik flamenka.

**3. 12. 2023.**

**Asaf Avidan**

Pet godina od posljednjeg solo nastupa, Asaf Avidan vratit će se na pozornicu novom solo turnejom ICHNOLOGY. Kao i na prethodnim obožavanim solo turnejama, njegove obožavatelje očekuju nezaboravne večeri u kojima će još jednom dokazati da je uistinu jedinstven umjetnik svog vremena. Krećući se neprimjetno između svojih intimnih serenada, karizmatičnog pripovijedanja i energičnog multiinstrumentalnog čarobnjaštva, Avidan na pozornici je uistinu izuzetan doživljaj. ICHNOLOGY solo turneja održat će se u jesen/zimu 2023.

Asaf Avidan izraelski je pjevač i tekstopisac. Od 2006. do 2011. bio je dio grupe Asaf Avidan & the Mojos. The Reckoning, njihov debitantski album, dobio je zlatnu oznaku u Izraelu i postao jedan od najprodavanijih nezavisnih albuma u zemlji. Nakon raspada grupe 2011. godine remiks singla Asafa Avidana & Mojosa Reckoning Song (2008.) njemačkog disk-džokeja Wankelmuta iz 2012. — preimenovan u One Day / Reckoning Song — postigao je veliki komercijalni uspjeh diljem Europe. Bio je na vrhu ljestvica u nekoliko zemalja te je dobio zlatnu i platinastu oznaku. Godine 2012. Avidan je započeo solokarijeru, izdavši na kraju tri studijska albuma koji su postigli umjeren uspjeh u europskim zemljama.

**9. 12. 2023.**

**Božo Vrećo i duo Hojsak - Novosel**

Kontrabasist Tihomir Hojsak i tamburaš Filip Novosel ostvarili su iznimnu međunarodnu karijeru. Svestrani su glazbenici koji su ostvarili suradnje s poznatim glazbenicima raznih žanrova kao što su Theodosii Spassov, Vlatko Stefanovski, Matija Dedić, Miroslav Tadić i drugi. Udružili su se i s osebujnim pjevačem Božom Vrećom kreirajući novi glazbeni jezik kojim oduševljavaju publiku gdje god se pojave.

**22.12.2023.**

**Tomislav Mužek, tenor**

**Napolitanske canzone**

Proslavljeni tenor Tomislav Mužek vraća se u Split s programom napolitanskih kancona. Odnedavno ponovno angažiran kao stalni član solističkog ansambla jedne od najprestižnijih opernih kuća u Europi, Semperoper u Dresdenu, Tomislav Mužek iza sebe ima bogatu karijeru: niz uloga talijanskog repertoara, od slavnog Nemorina u Ljubavnom napitku Gaetana Donizettija i Rodolfa u Puccinijevoj La bohème, u kojima ga pamti splitska operna publika, do niza vagnerijanskih uloga, kojima osvaja i najvažniju Wagnerovu pozornicu, onu u Bayreuthu. Pijanist i skladatelj Darko Domitrović redovito nastupa na koncertima kao solist i korepetitor pjevačima i violinistima. Program se sastoji od niza najpopularnijih talijanskih melodija, vrhunskih ostvarenja Francesca Paola Tostija, skladatelja na prijelazu 19. u 20. stoljeće, koji je svoju karijeru ostvario u londonskim salonima te nenadmašnih pjesama napuljskih majstora među kojima su E. de Curtis, C. A. Bixio, A. Bovio, T. Cottrau, R. Falvo i niz drugih.

**20. 1. 2024.**

**Quinteto Astor Piazzolla**

Dobitnik nagrade Latin Grammy, Quinteto Astor Piazzolla predstavlja glazbu velikog skladatelja i legende tanga, ikone argentinske glazbe - Astora Piazzolle. Osnovala ga je Piazzollina udovica kako bi promovirala i očuvala glazbenu ostavštinu ovog velikog glazbenika, a članovi kvinteta neki su od najboljih argentinskih umjetnika.

**16. 3. 2024.**

**Carminho**

**Fado**

Carminho je portugalska pjevačica fada i popularne glazbe. Smatra se jednom od najtalentiranijih i najinovativnijih fado pjevačica svojeg naraštaja. Također je crossover umjetnica čiji se rad naslanja na nasljeđe tradicionalnog i suvremenog fada, ali uključuje i druge žanrove kao što su brazilska popularna glazba, bossa nova i pop.

**23. 3. 2024.**

**Alejandro Hurtado Garcia, gitara**

**Inmaculada Salomón, primabalerina Nacionalnog baleta Španjolske**

**David Domínguez, udaraljke**

**Flamenko**

Alejandro Hurtado je jedan od najistaknutijih izvođača flamenko gitare u svijetu. Unatoč mladosti, njegova iznimna tehnika, čistoća izvedbi, kao i nevjerojatna izražajna snaga, omogućuju mu da publici prenese najintenzivnije osjećaje svake minute na pozornici. Taj se intenzitet povećao kad se udružio se s Inmaculadom Salomón, primabalerinom Španjolskog nacionalnog baleta.

**11. 4. 2024.**

**Španjolske noći**

**Terezija Kusanović, mezzosopranistica**

**Anastasija Jankovska, glumica**

**Petar Čulić, gitara**

**Zoran Velić, klavir**

**Mitja Obed, flamenko plesač**

Španjolskim ozračjem inspirirana glazba u živopisnom pastišu glazbe, poezije i plesa, u izvedbi mezzosopranistice Terezije Kusanović i njezinih suradnika i gostiju, evocira tople noći u španjolskim vrtovima, ispunjene mirisima i bojama, koje su nadahnule nebrojena remek-djela glazbene literature. Najznačajnija imena španjolske glazbe 19. i 20. stoljeća čine okosnicu programa – egzotične Noći u španjolskim vrtovima, ulomci iz baleta Ljubav kao čarobnjak i ciklus Sedam španjolskih narodnih pjesama Manuela de Falle, isprepletene su u aranžmanima u kojima se glasu pridružuju klavir i gitara, a na podiju plesač flamenka. U glasovitoj Asturias (Leyenda) utemeljitelja španjolskog nacionalnog stila, Isaaca Albéniza, gitarističku će izvedbu obogatiti plesna flamenko izvedba, kao i osebujne Španjolske klasične pjesme Fernanda Obradorsa. Na programu su i elegantne pjesme o majas i majos, tipičnim španjolskim djevojkama i mladićima koje nadahnjuju vokalnu liriku Enriquea Granadosa te ciklus Cinco canciones negras egzotičnog oporog izričaja skladatelja Xaviera Montsalvatgea. Na veliko španjolsko putovanje uz Tereziju Kusanović vode nas pijanist Zoran Velić, gitarist Petar Čulić, glumica Anastasija Jankovska i flamenko plesač Mitja Obed.

**27. 4. 2024.**

**Damir Urban i gudački orkestar**

**7. 6. 2024.**

**Cinema**

**Branka Parlić, klavir**

**Glazba: Philip Glass i Erik Satie**

Umjetnica minimalističkih nota, srpska pijanistica međunarodne karijere Branka Parlić, posvećuje se izvedbi glazbe 20. i 21. stoljeća, posebno skladatelja minimalizma i postminimalizma, poput Philipa Glassa, Michaela Nymana, Wima Martensa i Arvoa Pärta. U programu objedinjenom nazivom Cinéma spaja dva različita, a opet vrlo bliska autora, Erika Satieja i Philipa Glassa. Eric Satie, čiji je sažet, ispražnjen glazbeni jezik nagovijestio minimalizam kasnijih skladatelja kao što su John Cage ili John Adams. Glasovite su njegove suradnje s umjetnicima kao što su Jean Cocteau, Sergej Djagiljev ili Pablo Picasso, a manje je poznato da je Satie autor nekih od prvih filmskih partitura – njegova suradnja za film Entr'acte Renéa Claira, urodila je skladbom Cinéma, prvom skladbom osmišljenom tako da bude zvučna pozadina koja se nesvjesno sluša. Gnossiennes su među najpoznatijim Satiejevim kompozicijama, a inspiracija, pretpostavlja se, dolazi iz Satiejeve povezanosti s gnostičkim sektama. Jedan od najznačajnijih predstavnika minimalizma, Philip Glass, poznati je autor filmske glazbe, njegova se filmska glazba afirmira na koncertnoj pozornici – jedinstvena percepcija vremenskog protoka u glazbi minimalizma sigurno je nešto što je Glassu privuklo Stephena Daldryja, za suradnju na filmu Sati iz 2002. godine. Uz glazbu Sati, u aranžmanu za klavir, na programu su i Glassova antologijska djela, Metamorphosis br. 2 i 3, Glassworks/Opening te Etide za klavir br. 2 i 6.

**14. 6. 2024.**

**Hable con Ella, Pedro Almodóvar**

**Camerata Instrumentale Split**

**Glazba: Alberto Iglesias**

Sredinom sedamdesetih godine na filmsku scenu stupio je scenarist i režiser Pedro Almodóvar i zauvijek promijenio španjolsku, europsku, ali i svjetsku filmsku scenu. Orkestar Camerata Instrumentalis iz Splita povest će nas na zanimljivo glazbeno putovanje na kojem ćemo se prisjetiti nekih od najpoznatijih tema iz filmova ovog velikog španjolskog redatelja.

**21. 6. 2024.**

**Oxygene**

**Multimedijalni projekt na glazbu Jeana Michela Jarrea**

**Sudar Percussion**

**Svjetski dan glazbe**

Ansambl Sudar Percussion u kratkom je vremenu ostvario kultni status na hrvatskoj glazbenoj sceni. Poznat je po osebujnim izvedbama čuvenih djela klasične i popularne glazbe, a njihova se glazba odlikuje nevjerojatnom muzikalnošću, inovativnošću i humorom. Intrigantan je i program u kojem u svojem energičnom stilu obrađuju najpoznatija djela pionira elektroničke glazbe Jeana Michela Jarrea.

**POSEBNI DOGAĐAJI U HRVATSKOM DOMU**

Siječanj 2024. Predstavljanje memoara Ive Tijardovića

10. 2. 2024. Bal pod maskama

11. 2. 2024. Bal pod maskama za djecu

28. 12. 2023. Novogodišnji bal

CIKLUS IZLOŽBI “RAKURSI”

Siječanj 2024. Viktor Popović

Veljača 2024. Neli Ružić

Ožujak 2024. Loren Živković Kuljiš

Travanj 2024. Vedran Perkov

**CIKLUS 1.618 – ciklus klasične glazbe**

12.1.2024. Clara Schumann, monodrama, Ksenija Prohaska

25.1.2024. Artur Kaganovskiy, violina i Philippe Raskin, klavir

1.2.2024. Krešimir Stražanac, bas-bariton i Zagrebački solisti

5.2.2024. Duo Tudor-Režić (Splitski krug), Mislav Režić, gitara i Gordan Tudor, saksofon

17.2.2024. Kemal Gekić, klavir (Splitski krug)

29.2.2024. Alexander Hülshoff, violončelo i Andreas Frölich, klavir

8.3.2024. Ante Jerkunica i prijatelji (Splitski krug)

11.3.2024. Vesna Podrug, klavir (Splitski krug)

21.3.2024. Kvartet Tartini i Darko Brlek, klarinet

4.4.2024. Violinski duo Krpan, Anđelko i Martin Krpan, violina

18.4.2024. Lukáš Vondráček, klavir

22.4.2024. Ana Domančić, flauta i Mirjam Lučev-Debanić, harfa

6.5.2024. Roman Simović, violina

17.5.2024. Jalta, Jalta – mjuzikl, obitelj Surian

23.5.2024. Camerata Academica, puhački sekstet, Akademija za gasbo Ljubljana, Slovenia

5.6.2024. Carmina Burana, Stefan Milenković, violina i Zadarski komorni orkestar

10.6.2024. Zoran Velić, klavir (Splitski krug)

3.10.2024. Varaždinski komorni orkestar

10.10.2024. Trio Elogio

28.10.2024. Petar Klasan

2.11.2024. Blackpage Orchestra

18.11.2024. Klangforum Wien

19.11.2024. Schonberg 150

21.11.2024. Lakatoš i Alajbeg

12.12.2024. Geister duo

20.12.2024. Zagrebački kvartet saksofona

**CIKLUS CHIAROSCURO – ciklus jazz glazbe**

27.1.2024. Zvonimir Šestak Groove Assembly

14.2.2024. Uršula Najev & Black Coffee

23.2.2024. Davor Križić, truba i Jazz orkestar HRT-a

6.4.2024. Mimika Orchestra

13.4.2024. Leon Brenko Trio

20.4.2024. Chui

30.4.2024. James Carter Quartet – Svjetski dan jazza

11.5.2024. Miro Kadoić Kvintet

18.5.2024. Bolling in Split

25.5.2024. Pavle Miljenović kvintet

7.11.2024. Ratko Zjaca kvartet

6.12. 2024. Davor Doležal Quartet

CIKLUS KONTRAPOST – ciklus svjetske i popularne glazbe

20.1.2024. Quinteto Astor Piazzolla

16.3.2024. Carminho, Fado

23.3.2024. Alejandro Hurtado Garcia, gitara

11.4.2024. Španjolske noći, Terezija Kusanović, mezzosopran

27.4.2024. Damir Urban & gudački orkestar

7.6.2024. Cinema, Branka Parlić, klavir, Glazba: Philip Glas i Erik Satie

14.6.2024. Pedro Almodóvar, Camerata Instrumentale Split, Glazba: Alberto Iglesias

21.6.2024. Oxygene

26.10.2024. Eduardo Hubert tango project

CIKLUS AD LIBITUM – ciklus tradicijske baštinske glazbe

22.1.2024. Glazba Split

4.5.2024. Posveta Jakovu Gotovcu, Gradski zbor Brodosplit

17.11.2024. KUD “Brodosplit”

25.11.2024. Limena glazba Žrnovnica – HGK Stjepan Radić

2.12.2024. GMD – Sanctus Domnio

9.12.2024. KUD Jedinstvo

16.12.2024. KUD Filip Dević





**PROJEKT: KONCERTNI LABORATORIJ HRVATSKOG DOMA SPLIT**

koncertni

program za djecu i mlade

Karneval života – glazbeno-lutkarska predstava (4+ godine)

Koprodukcija s Gradskim kazalištem lutaka

Režija i tekst: Siniša Novković

Premijera: 29. siječnja 2024.

Camille Saint-Saënsa: Karneval životinja – interaktivni koncert za djecu i mlade (12+ godina)

Voditelj: Hari Zlodre, dirigent

14. i 17. 11. 2023.

16. i 19. 1. 2024., 22. 2. 2024., 19. i 22. 3. 2024.

Karneval životinja – Pjevaj, pleši, sviraj slušaj! – interaktivna radionice za škole (učenici od 1. do 4. razreda)

Voditeljica: Karmen Širović

Raspored naknadno

Karneval životinja – Od ideje skladanja – interaktivna radionice za škole (učenici od 5. do 8. razreda)

Voditeljica: Karmen Širović

Raspored naknadno

Upoznaj skladatelja – Camille Saint-Saëns – interaktivna radionice srednje škole

Voditeljica: Karmen Širović

Raspored naknadno

Opera za bebe - Opera Rosa

MBZ festival za VELIKE malene u gostima

Muzički Bijenale Zagreb

15. 2. 2024.

W. A. Mozart: Figarov pir, komorna opera (6+ godina)

Giorgio Surian, dirigent

28. i 29. 11. 2023.

12. i 13. 3. 2024.

20 i 21. 5. 2021.

Figarov pir – Radionice za djecu i mlade (6+ godine)

Voditelj: Giorgio Surian

20 – 26. 11. 2023.

4. – 9. 3. 2024., 13 – 18. 5. 2024.

Teta Opereta i Barba Klavalir – interaktivna predstava za djecu (4+ godine)

Žana Marendić, mezzosporan

Zoran Velić, klavir

23. – 28. 11. 2023.

22. – 27. 1. 2024., 21. i 23. 2. 2024., 8. – 13. 4. 2024.

Praznici u koncertnoj dvorani (veljača) – Program za djecu i mlade tijekom zimskih praznika u 2024. godini

19., 20. i 24. veljače 2024. Karneval životinja – Pjevaj, pleši, sviraj, slušaj! – interak­tivna radionice djecu od 1. do 4. razreda

21. i 23. veljače 2024. Teta Opereta i Barba Klavalir – Interaktivna predstava za djecu (4+ godine)

19., 20. i 24. veljače 2024. Camille Saint-Saënsa: Karneval životinja – Interaktivni koncert za djecu i mlade (12+ godina)

19., 20. i 24. veljače 2024. Svaka nota svoje mjesto ima – interaktivna glazbena radi­onica za najmlađe (6-10 godina)

Voditelji: Darko Grappone, Minja Kuzmanić

Praznici u koncertnoj dvorani (travnja) – Program za djecu i mlade tijekom proljet­nih praznika u 2024. godini

2., 3. i 6. travnja 2024. Karneval životinja – Pjevaj, pleši, sviraj, slušaj! – interaktivna radionice djecu od 1. do 4. razreda

21. i 23. veljače 2024. Teta Opereta i Barba Klavalir – interaktivna predstava za djecu (4+ godine)

2., 3. i 6. travnja 2024. Camille Saint-Saënsa: Karneval životinja – Interaktivni kon­cert za djecu i mlade (12+ godina)

2., 3. i 6. travnja 2024. Svaka nota svoje mjesto ima – interaktivna glazbena radioni­ca za najmlađe (6-10 godina)

Voditelji: Darko Grappone, Minja Kuzmanić

Klub mladih HD Split (14+ godine)

Voditelj: Marin Spetič

Mladi u Splitu predstavljaju osviještene i proaktivne pojedince koji međusek­torskom suradnjom aktivno sudjeluju u kulturnom životu zajednice. Naš je cilj omogućiti mladim ljudima aktivno uključivanje u kulturni život lokalne zajednice provedbom edukativnih radionica i učenja temeljenih na principima projektnog rada i neformalnog obrazovanja.

11. listopada 2023. u 19:30 sati – Živa knjižnica, upoznaj umjetnike (početna radi­onica)

Svaka druga srijeda u 19:30 sati (redovne radionice)

Voditelji radionica:

**Giorgio Surian** - rođen je u Rijeci, 1954., hrvatski je bas-bariton, nacionalni je operni prvak. Nakon rodne Rijeke glazbeno obrazovanje stekao je na Muzičkoj akademiji u Ljubljani i Konzervatoriju u Trstu i Padovi, a usavršavanje je završio

u prestižnoj školi milanske operne kuće La Scala (Centro di Perfezionamento per Cantanti Lirici del Teatro alla Scala). Giorgio Surian pjevao je pod glazbenim vodstvom najvećih dirigenata kao što su: Claudio Abbado, Carlos Kleiber, Ric­cardo Muti, Seiji Ozawa, Lovro von Matačić, Lorin Maazel, Zubin Mehta, Placido Domingo. Surađuje s vrhunskim redateljima kao što su: Franco Zeffirelli, Ugo De Ana, Luca Ronconi, Werner Herzog, Chris Kraus, William Friedkin i Andrei Kon­chalovsky te nastupa s najvećim opernim zvijezdama. Snimio je petnaest nosača zvuka za velike diskografske kuće te deset videoopera. Godine 2019. bio je dobit­nik Nagrade hrvatskog glumišta za najbolje umjetničko ostvarenje – muška uloga u operi za ulogu Macbetha u istoimenoj operi Giuseppea Verdija te nagradu za životno djelo Grada Rijeke. Godine 2020. osvojio je Nagradu hrvatskog glumišta za svekoliko umjetničko djelovanje – nagradu za životno djelo. 2021. godine počinje obnašati dužnost ravnatelja Opere Hrvatskog narodnog kazališta u Zagrebu.

**Hari Zlodre** - rođen je u Splitu 1967. godine, gdje je završio Gimnaziju „Vladimir Nazor” i Srednju glazbenu školu Josipa Hatzea na Odjelu za klavir i teoriju. Diplo­mirao je studij dirigiranja 1993. godine u klasi prof. Igora Gjadrova. Od rujna 1996. godine izabran je za asistenta, a kasnije i predavača na područnom odjeljenju Muzičke akademije u Zagrebu za kolegij Studij opernih uloga, s nastavom u Splitu. Isti kolegij nosi i na novoosnovanoj Umjetničkoj akademiji Sveučilišta u Splitu u zvanju predavača, a od 2004. godine u zvanju docenta za kolegije Orkestar i Studij opernih uloga u svojstvu vanjskog suradnika. Kao vanjski suradnik Muzičke akademije u Zagrebu mentor je na magisterijskim programima studenata solop­jevanja za kolegij Opera, lied, oratorij. Od ožujka 2006. godine stalno je zaposlen na Umjetničkoj akademiji Sveučilišta u Splitu gdje već spomenutim kolegijima pridružuje kolegij Dirigiranje - instrumentalisti pripremajući u izvedbenim pla­novima kolegije u priključivanju bolonjskom procesu. Od ožujka 2000. godine do rujna 2006. godine ravnatelj je Opere HNK-a u Splitu i ravnatelj glazbenog programa Splitskog ljeta; u istom razdoblju organizira koncertnu sezonu nazvanu Glazbeni ponedjeljak u okviru koje su mu gosti hrvatski i strani vrhunski solisti i ansambli, kao i redovne blagdanske koncerte sa zborom i orkestrom HNK-a u Splitu: Koncert za dušni dan, Božićni koncert, Novogodišnji koncert, Koncert za Valentinovo, Korizmeni koncert i Koncert za dan Grada Splita na kojima često sud­jeluje kao dirigent. U 30 godina javnog djelovanja nastupio je u preko 1700 izvedbi (opera, balet, koncert i recital); od 2006. godine djelujući na Umjetničkoj akademiji Sveučilišta u Splitu izveo je 76 koncerata sa studentima (instrumentalisti, pjevači, zbor).

**Minja Kuzmanić** - Klavirsko glazbeno obrazovanje započela je u rodnom gradu Splitu, nastavila na Odjelu glazbene pedagogije Fakulteta muzičke umjetnosti u

Beogradu što je produbila studijem dirigiranja na Univerzitetu za glazbu i scensku umjetnost u Beogradu i nastavila studijem dirigiranja na Univerzitetu za glazbu i scensku umjetnost u Grazu. Godine 2006. vraća se u rodni Split gdje podučava kla­vir i solfeggio u Glazbenoj školi Borisa Papandopula. Inspirirana radom s djecom predškolske dobi piše poeziju i glazbu za najmlađe. Minja Kuzmanić autor je knjiga Glazbena slušanka, bojanka i vježbanka - Svaka nota svoje mjesto ima, Glazbala nas pjesmom zovu te Klavirske početnice koja nalazi svoju primjenu u glazbenim školama i koja je u klavirskoj pedagogiji novost u sviračko-tehničkom i umjetnič­kom smislu.

**Žana Marendić Bučević**, mezzosopranistica, svoje je glazbeno obrazovan­je započela u Splitu u Glazbenoj školi Josipa Hatzea. Školovanje je nastavila na Muzičkoj akademiji u Zagrebu, gdje je 1999. diplomirala u klasi prof. Zdenke Žabčić Hesky, a potom 2007. magistrirala solopjevanje. Usavršavala se na majstorskim tečajevima kod Marimi del Pozo u Španjolskoj, Julije Hamari u Beču i Olivere Miljaković. Učila je kod mezzosopranistice Biserke Cvejić i Zlatomire Nikolove. Još kao studentica 1996. debitirala je na 42. Splitskom ljetu pjevajući jednu od glavnih solističkih uloga u baroknoj operi Dioklecijan (H. Purcell). Sljedeće godine deb­itirala je na sceni opere HNK-a Split u naslovnoj ulozi Zaručnice u operi Krvava svadba (M. Krstičević). S komornim orkestrom HNK-a Split i uz Hrvatski barokni ansambl izvodi Stabat Mater (G. B. Pergolesi) te nastupa uz komorni orkestar Sarajevske filharmonije). U operi Luisa Miller (G. Verdi) nastupa u ulozi Federice s kojom gostuje i u Operi HNK-a Zagreb te kao Fenena u Verdijevu Nabbucu tijekom nekoliko sezona na Splitskom ljetu. Godine 2004. postala je član HGDU-a, a na poziv svjetski proslavljenog bas-baritona Giorgia Suriana postaje asistentom u njegovoj klasi solopjevanja na Umjetničkoj akademiji u Splitu. Godine 2010. dobila je status samostalnog umjetnika u Republici Hrvatskoj. Od ožujka 2019. stalno je zaposlena kao docent na Odsjeku solopjevanja na Umjetničkoj akademiji u Splitu.

**Karmen Širović** magistrirala je muzikologiju na Muzičkoj akademiji u Zagrebu te komunikologiju na Hrvatskim studijima. Djeluje kao glazbeni pedagog od 2016., a trenutno je zaposlena kao nastavnica Glazbene kulture u Osnovnoj školi Split 3 i suradnica je u programu za predškolsku djecu Odgoj s glazbom Lane Marasović. Kao novinarka surađivala je u području kulture i glazbe s Trećim programom Hr­vatskog radija i Radio Splita, na portalu Infozona.hr, u časopisu Cantus i Slobodnoj Dalmaciji, a danas je suradnica časopisa Vijenac i portala Glazba.hr. Autorica je programskih knjižica za razne festivale, a uz Ivanu Tomić Ferić autorica je i ured­nica monografije 20. godina Međunarodnog zborskog festivala Cro Patria. Sud­jelovala je u raznim projektima Glazbene škole Josipa Hatzea, Glazbene mladeži

Split, Međunarodne ljetne škole mladih glazbenika i festivala Youngmasters te u sklopu Muzičkog bijenala Zagreb 2015. godine.

|  |  |
| --- | --- |
| **JAVNA USTANOVA U KULTURI HRVATSKI DOM SPLITTončićeva 121000 Split** |   |
|   |   |
| 1. KONCERTNI LABORATORIJ HRVATSKOG DOMA SPLIT |   |
|   |   |
| 1.HONORARI  |   |
| 1.1. GIORGIO SURIAN (3 modula x 10 dana) |  3.000,00 €  |
| 1.2.HARI ZLODRE (8 IZVEDBI) |  800,00 €  |
| 1.3. KARMEN ŠIROVIĆ (35 RADIONICA) |  1.750,00 €  |
| 1.4.TONČI TRANFIĆ (35 RADIONICA) |  1.750,00 €  |
| 1.5. ŽANA MARENDIĆ (21 RADIONICA) |  1.050,00 €  |
| 1.6. ZORAN VELIĆ (21 RADIONICA) |  1.050,00 €  |
| 1.7. MINJA KUZMANIĆ (6 RADIONICA) |  300,00 €  |
| 2. PROMIDŽBA I TISAK (plakati, kajdanke) |  3.300,00 €  |
| 3. FOTO I VIDEO MATERIJALI |  1.500,00 €  |
| UKUPNO |  14.500,00 €  |

Koprodukcija s Gradskim kazalištem lutaka

## Camille Saint-Saëns: KARNEVAL ŽIVOTINJA

Redatelj: Siniša Novković / Dirigent: Hari Zlodre

Nezaobilazno djelo u glazbenoj edukaciji mladih, nastalo kao dar u obliku glazbene šale, vrlo brzo je osvojilo čitav svijet. Osim u svijet životinja, ovaj će nas interaktivni koncert za djecu i mlade uvesti i u tajnu stvaranja i uprizorenja žive izvedbe koja će na sceni nastajati neposrednom igrom glazbenika, glumaca i lutaka ne skrivajući nijedan element kazališne čarolije.

Premijera: Siječanj 2023. / Za uzrast: 4+

Premijera: siječanj 2024.

|  |  |
| --- | --- |
| Priprema premijere **Karneval životinja** |   |
| Autorski honorari (autorska prava, dramatizacija, režija, lutke, kostimi scena, glazba, video, foto, likovno i uredničko oblikovanje promotivnih materijala i elektronskih izdanja) |  5.000.00  |
| Materijal (scena i kostimi) |  2.000,00 €  |
| Putni trošak i smještaj gostiju |  1.000,00 €  |
| **UKUPNO GKL I HRVATSKI DOM SPLIT** |  **8.000,00 €**  |
| **UKUPNO HRVATSKI DOM SPLIT** |  **4.000,00 €**  |

**4. THINK-ART SPLIT KONFERENCIJA**

U skladu sa Strategijom razvoja turizma RH do 2020. godine te u cilju podizanja

konkurentnosti Hrvatske na međunarodnom tržištu poslovnih putovanja, Ministarstvo

turizma RH osiguralo je izradu Nacionalnog programa – Akcijski plan razvoja kongresnog

turizma kao zajedničkog okvira za djelovanje različitih relevantnih dionika prirazvoju ovog

turističkog proizvoda.

Organizirana konferencija zainteresiranom pojedincu različitih profila nudi jedinstvenu

priliku da:

- razmjenjuje iskustva i ideje u suvremenom obrazovanju i osposobljavanju izvedbenih

umjetnosti, procesu probe i izvedbenoj praksi;

- se upoznaje s različitim metodama i tehnikama u suvremenim izvedbenim umjetnostima

nadahnutim i oblikovanim u vezi sa svjetskom tradicijskom baštinom;

- upoznaje kolege iz cijelog svijeta, uspostavlja nove kontakte i postavlja temelje za buduće

umrežavanje i suradnju u multikulturalnom i višejezičnom umjetničkom okruženju.

Konferencija stvara jedinstveni susret različitih umjetnosti u multikulturalnom i višejezičnom

umjetničkom okruženju te nudi odličnu platformu za izvođače, edukatore izvedbenih

umjetnosti i nastavnike kako bi pronašli nove partnere za suradnju diljem svih kontinenata.

Program uključuje praktične radionice i seminare, predstave i work in progess, foto i video

prezentacije, interaktivna predavanja, istraživačke radove, rasprave i druge događaje.

Svakako cilj je i promicanje filozofskih i drugih akademskih istraživanja i poučavanja iz

estetike i teorije umjetnosti u kontekstu različitih tradicija koje uključuju standarde europske

estetike.

Konferencija bi obuhvatila 3 različita područja:

1. UMJETNOST I ZNANOST

Međunarodna konferencija o kognitivnoj muzikologiji i istraživanju ima za cilj okupiti vodeće

akademske znanstvenike, i istraživače kako bi razmijenili svoja iskustva i rezultate

istraživanja o svim aspektima kognitivne muzikologije i istraživanja. Također pruža vrhunsku

interdisciplinarnu platformu za istraživače i edukatore za predstavljanje i raspravu o

najnovijim inovacijama, trendovima i problemima, kao i praktičnim izazovima s kojima se

susreće kao i usvojenim rješenjima u poljima kognitivne muzikologije i istraživanja.

Preporučeno bi bilo interdisciplinarnost glazbe, povezati s prirodnim znanostima kao što je

matematike i neuroznanost.

Klinička neuroznanost koristi glazbu u medicinskoj terapiji vrlo uspješno pa samo

memoriranje glazbenih djela potiče vizualnu, auditivnu i kinestetičku percepciju i stimulira

analitičko pamćenje.

U medicini se vrše istraživanja na audio polju, što može rezultirati umjetničko-znanstveno-

tehnološkim suradnjama. S pravom se pitamo kako oblikovati nove obrazovne modele za 21.

stoljeće?

Različiti znanstveni centri koriste tehnike kao što su elektroencefalografija (EEG),

neuroimaging (MRI) i psihometrijsko mjerenje kako bi se odgovorilo na širok raspon pitanja

povezanih s načinom na koji slušanje i sviranje glazbe komunicira s mozgom i utječe na njega

tijekom cijelog životnog vijeka.

U sklopu Festivala znanosti koji se svake godine u lipnju ili kolovozu održava u Splitu pri

MEDILS-u, ovaj prijedlog programa svakako nastoji uklopiti kulturno-glazbenu tematiku u

ovaj projektni materijal. Vrše se prezentacije koliko sama glazba ima utjecaj na materiju

poput vode kao i o tome kako postoje uređaji koji snimaju zvučne zapise biljaka. Iz područja

matematike i glazbe putem harmonografa predstavili bi im se vizualni zapisi glazbenih

intervala.

Još u renesansnom razdoblju, Marsilio Ficino razvio je oblik muzičke terapije koja se bavila

različitim psihičkim stanjima čovjeka. I Plotin, neoplatonički filozof opisao je vezu između

ljudske psihe i glazbe. Ovim se Programom najavljuje suradnja i sa splitskim Centrom i

Udrugom za autizam, kao i s Udrugom Sindrom Down 21 Split i drugim udrugama za osobe s

invaliditetom.

2. GLAZBENO-SCENSKA UMJETNOST-NEMATERIJALNA KULTURNA BAŠTINA na razmeđi

„tradicionalnog“ i „suvremenog“

To je multidisciplinarna konferencija koja bi istraživala vezu između „tradicionalnog“ i onog

„suvremenog“ u izvođačkim umjetnostima.

Konferencija se preporučuje praktičarima izvedbenih umjetnosti i istraživačima iz različitih

zemalja zainteresiranim za tradicionalne metode koje se primjenjuju na suvremeni rad

izvedbenih umjetnosti, u potrazi za mogućnostima međunarodne mreže i novim partnerima

u suradnji: akademicima izvedbenih umjetnosti, umjetničkim nastavnicima, izvođačima

različitih žanrova i tehnika, kazališnim redateljima, plesačima i koreografima, umjetničkim

administratorima i producentima, redom glazbenici, scenografi kostimografi, multimedijalni

umjetnici, kazališni kritičari i umjetnički novinari.

Glazba u proširenom području - novi pristupi interdisciplinarnosti :

- Vizualizacija glazbe i identiteta na pozornici i ekranu

- Ikonografija glazbenih instrumenata u sociokulturnom kontekstu

- Vidjeti nepobjedivo: Interdisciplinarne perspektive

- Glazbena izvedba u tradicionalnim i novim medijima

-Umjetnička istraživanja u performativnoj umjetnosti (kazalište, koreografija i suvremeni

ples).

1. RAZVOJ PUBLIKE

Vrijedno je naglasiti zaklade kao što su “Kultura nova”, Europska kulturna zaklada i mreža

IFACCA, regionalni međuvladin forum Central European Initiative

1.Tema sudioničkog upravljanja postala je iznimno važna s obzirom na to da se tradicionalni

javni i tržišno orijentirani modeli upravljanja sve češće pokazuju neadekvatnim u pružanju

odgovora na kompleksnost izazova u kreiranju politika, promjene u socio-ekonomskom

okruženju, potrebe kulturnih djelatnika, umjetnika, publike i lokalne zajednice.

2.Uključivanje zajednice kao angažirane umjetničke prakse bavi se teorijom i praksom

umjetničkog djelovanja u zajednici, kako bi se postiglo osnovno razumijevanje participativnih

angažiranih oblika umjetnosti u njenom širem kontekstu

3.Kulturalni menadžment, upravljanje kulturnim resursima i održivi razvoj

4.Kulturni turizam – izazovi, trendovi i različite perspektive.

Veza turizma i kulture sve više jača, a zahvaljujući ovoj povezanosti, pojedina destinacija

postaje sve atraktivnija – kultura je ta koja doprinosi ukupnom doživljaju pojedine destinacije

te se smatra jednom od kompetitivnih prednosti grada s obzirom da utječe na emotivnu

komponentu posjetitelja. Iz tih razloga mnogi gradovi koriste kulturne događaje kako bi

pojačali svoju vidljivost i razvoj te je i ovaj program predvidio rad na daljnjem brendiranju

Splita kao kompetitivne i atraktivne kulturne destinacije.

PARTNERI: Sveučilište u Splitu, PMF, FESB, Filozofski fakultet, European Society for the

Cognitive Science Of Music, ICCMR, NIMHANS (Music Cognition Laboratory), SMPC, Elisabeth

Hellmuth Margulis (MC Lab), Centre for Music and Science UK, Max planck Research Group

Music and Action, Music Perception and Cognition/Centre for Music Technology.

**PROJEKTI POSEBNE NAMJENE**

|  |  |
| --- | --- |
| **HRVATSKI DOM SPLIT PROJEKT POSEBNE NAMJENE-OPREMA 2024.** |  |
| **NAS Poslužitelj**  |  |  **11.810,00 €**  |
| **Poslovni aplikacijski sustav sa uključenim održavanjem 1 godinu** |  |  **10.400,00 €**  |
| **Profesionalni display sa ekranom osjetljivim na dodir, ugrađen Android 8.0 i podni stalak na kotačima** |  |  **2.388,00 €**  |
| **Digitalni reklamni ravni zaslon visoke svjetline za vanjski prostor** |  |  **6.500,00 €**  |
| **Interaktivni 55-inčni višenamjenski samostojeći digitalni kiosk** |  |  **3.475,00 €**  |
| **Antivibracijska podloga za bubanj** |  |  **810,00 €**  |
| **Namještaj za dječje radionice** |  |  |
| **Camcorder komplet (stativ, LED rasvjeta, 2 baterije)** |  |  **5.000,00 €**  |
| **Klavirske stolice i oprema za klavir** |  |  **3.000,00 €**  |
| **Digital signage sustav (2 licence)** |  |  **726,00 €**  |
| **Nadogradnja sustava video nadzora** |  |  **2.300,00 €**  |
| **Proširenje AV režije i akustička obrada** |  |  **44.863,20 €**  |
| **Inspicijentski sistem** |  |  **49.299,86 €**  |
| **Projektna dokumentacija za preuređenje interijera** |  |  **8.737,50 €**  |
| **Oprema interijera prema projektu (rasvjetna tijela, elektro oprema, namještaj)**  |  |  **22.500,44 €**  |
| **UKUPNO** |  |  **160.000,00 €**  |

**1.PROJEKT: PROŠIRENJE AV REŽIJE HRVATSKOG DOMA SPLIT**

Postojeća AV režija je neuvjetna za rad tehničkog osoblja, obzirom je postojeći prostor uzak. U takav nije moguće ugraditi opremu za video produkciju i vršiti tonsku produkciju i mastering zbog loših akustičkih uvjeta. Projektom je predviđeno proširenje režije pomicanjem stražnjeg zida i akustička obrada prostora. Nakon završetka projekta AV režija bi trebala postati potpuno funkcionalna za složena tonska snimanja i video produkciju što u perspektivi treba postati jedan od temeljnih izvora financiranja te ide u prilog ideji o samoodrživosti institucije.

Niže se nalazi tehnički opis projekta.

**Akustička obrada tehnoloških prostora Hrvatskog doma Split**

Projekt izrađen u suradnji sa:

Sveučilište u Zagrebu

Fakultet elektrotehnike i računarstva

Zavod za elektroakustiku

Prof.dr.sc. Kristian Jambrošić

**Akustička obrada AV režije**

Optimalne vrijednosti akustičkih parametara tonskih režija uglavnom ovise o njezinoj namjeni i tlocrtnoj površini, uz opće preporuke o osnoj simetričnosti prostora u odnosu na centralno radno mjesto ton majstora za tonskim stolom. Poznate su 4 osnovne vrste režija, sa svojim optimalnim tlocrtnim površinama: referentne režije (S=60m2±10m2), dramske i glazbene režije (S=40m2±10m2), druge produkcijske režije (S=30m2±10m2) i montažne režije (S=20m2±10m2).

Tonska režija vezana uz koncertnu dvoranu Hrvatskog doma ima tlocrtnu površinu od 19,1 m2 i volumen od 51,3 m3. Osim toga, prostor tonske režije jeujedno i prostor režije rasvjete i video produkcije, odnosno ispred prozora prema dvorani nalaze se i radna mjesta ton majstora, majstora rasvjete i operatera video produkcije tako da ovaj prostor nije namijenjen isključivo tonu. Treba napomenuti i da je oblik prostora daleko od idealnog s obzirom da bitna preporuka osne simetričnosti režija nije zadovoljena. Navedeni prostor tonske režije nesimetričan je i u svom tlocrtu i presjeku. Dodatni problem oblika režije je i njezina vrlo mala dubina (1,8 m na dijelu gdje se nalazi pult) u odnosu na duljinu prostora (9,3 m).

S obzirom na svoju tlocrtnu površinu, navedena režija bila bi optimalna kao montažna režija, iako će ona po svojoj prirodnoj namjeni služiti kao produkcijska režija prilikom snimanja koncerata uživo. Dakle, ova režija zbog svog oblika i površine nije pogodna za ozbiljnu produkciju audio snimke, već samo za kontrolu snimki prilikom koncerata. Preporučeno vrijeme odjeka za režiju površine 19,1 m2 iznosi 0,15 – 0,25 s. Ta vrijednost bi, zbog vrlo male površine prostora i namjene prostora kao tonska, rasvjetna i video režija, trebala biti veća radi ugodnosti rada 3 - 4 osobe u prostoru, a i zbog druge namjene režije koja je produkcijska, a ne montažna. Zato će biti opisano rješenje akustičke obrade tonske režije uz prosječno vrijeme odjeka 0,25 – 0,35 s, što odgovara optimalnom vremenu odjeka drugih produkcijskih režija.

Predloženo rješenje akustičke obrade tonske režije usmjereno je na postizanje optimalnog vremena odjeka u prostoru. U tom smislu predviđeno je postavljanje binarnog difuzora kao obloge stropa koja ujedno služi kao zvukoupojni i difuzijski element radi smanjenja mogućnosti pojave lepršajuće jeke između paralelnih površina stropa i poda. Iznad radnog mjesta ton majstora na površini 6,8 m2 potrebno je postaviti binarni difuzor debljine 10 cm, a na preostalom dijelu stropa na površini 12,3 m2 binarni difuzor debljine 7,5 cm. Radi postizanja dovoljnog prigušenja zvuka u prostoru, predviđeno je i postavljanje zidnih obloga kako slijedi. Zvukoupojnici tipa Sound Cage oblika poluvaljaka promjera 30 cm visine 1 m postavljaju se u sva četiri ugla prostorije na ukupno 7,7 m2 zida, i to od razine stropa do 1 m od razine stropa.

Proračun vremena odjeka i ostalih akustičkih parametara načinjen je na temelju trodimenzionalnih modela tonske režije. Izračuni akustičkih parametara u prostoru tonske režije načinjeni su definiranjem materijala pojedinih ploha unutarnjeg prostora i njihovih frekvencijski ovisnih koeficijenata zvukoupojnosti.

|  |  |  |  |  |  |
| --- | --- | --- | --- | --- | --- |
|  | **JAVNA USTANOVA U KULTURI HRVATSKI DOM SPLITTončićeva 121000 Split** |  |  |  |  |
|  | **TROŠKOVNIK**  |  |  |  |  |
|  | **OPIS** | **Kol.** | **Jed.** | **JED. CIJENA** | **UK. CIJENA** |
|  |  |  |  |  |  |
|   | **1. AKUSTIČKA OBRADA I PROŠIRENJE AV REŽIJE** |   |   |   |   |
|  |  |  |  |  |  |
| 1. | Izrada projektne dokumentacije za građevinske radove proširenja AV režije. Projektna dokumentacija obuhvaća sve potrebne struke i nivo razrade potreban za izvođenje. | 1 | kpl | 15.000,00 kn | 15.000,00 kn |
| 2. | Demontaža postojećeg stražnjeg zida AV režije. |   |   |   |   |
| a) | demontaža i deponiranje do ponovno postavljanje oglasnih panela kojima je obložena jedna strana zida | 1 | kpl | 1.000,00 kn | 1.000,00 kn |
| b) | odvajanje zida od uređenog stropa (viseći gips-kartonski strop) na način da se strop ošteti u minimalnom obimu | 1 | kpl | 1.000,00 kn | 1.000,00 kn |
| c) | zaštita slojeva poda | 1 | kpl | 1.000,00 kn | 1.000,00 kn |
| d) | uklanjanje zida dimenzija a\*b\*h=10.8\*2.8\*0.25 s odvozom na deponij | 1 | kpl | 15.000,00 kn | 15.000,00 kn |
| 3. | Demontaža i preseljenje postojećeg Fan Coil klimatizacijskog uređaja. Stavka uključuje sve potrebne pripremne radove, radove izmještanja na novu lokaciju, ispitivanje sustava i ponovno puštanje u pogon. | 1 | kpl | 6.000,00 kn | 6.000,00 kn |
| 4. | Demontaža postojećih rasvjetnih tijela i ugradnja istih na novim pozicijama. Stavka , uključuje sve potrebne pripremne radove, radove montaže na novu lokaciju, te ispitivanje sustava nakon radova. | 1 | kpl | 8.000,00 kn | 8.000,00 kn |
| 5. | Dobava i ugradnja zida od gipskartonskih ploča prema projektnoj dokumentaciji. |   |   |   |   |
| a) | povećanje površine postojeće podne konstrukcije režije na željenu dimenziju konstrukcijom od sitnorebrastih lakih polumontažnih gredica s ispunama, koja se oslanja na nove podzide od blok opeke h=90cm. Prije početka zidanja podzida od opeke potrebno je pažljivo demontirati parket lokalno na mjestu zidanja, a ostatak površine zaštititi. | 1 | kpl | 24.000,00 kn | 24.000,00 kn |
| b) | Dobava i ugradnja zida od gipskartonskih ploča prema projektnoj dokumentaciji, širine 25cm, s dvostrukim ploćama i ispunom kao zvučnom izolacijom. | 1 | kpl | 12.000,00 kn | 12.000,00 kn |
| c) | gletanje i bojanje novog gips-kartonskog zida i zida od opeke. Boja kao postojeća. Gips kartonski dio zida se obrađuje obostrano. | 1 | kpl | 4.000,00 kn | 4.000,00 kn |
| d) | Uređenje spoja zida sa stropom. Stavka uključuje ugradnju spojnih letvica, kutnika, gletanje i bojanje, obostrano. Prostor u režiji urediti u skladu sa zahtjevima akustike, a drugu stranu zida u skladu s postojećim stanjem. | 1 | kpl | 5.000,00 kn | 5.000,00 kn |
| f) | uređenje spoja postojećeg parketa s novim zidom, ugradnjom demontiranih dijelova parketa i novih rubnih letvica, sve u skladu s ostatkom prostorije. | 1 | kpl | 3.000,00 kn | 3.000,00 kn |
| e) | vraćanje oglasnih panela | 1 | kpl | 1.000,00 kn | 1.000,00 kn |
| 6. | Dobava i ugradnja čelične podkonstrukcije poda u režiji sa podnom oblogom prema projektnoj dokumentaciji | 1 | kpl | 10.000,00 kn | 10.000,00 kn |
| 7. | Izrada elaborata akustičke obrade AV režije  | 1 | kpl | 6.300,00 kn | 6.300,00 kn |
| 8. | Dobava i ugradnja difuzor/apsorbera | 9,3 | m2 | 6.681,72 kn | 62.140,00 kn |
|  | Difuzor/apsorber zvuka dubine 19 cm, montaža na strop, veličine 60 cm x 60 cm. Tip kao Jocavi Woodfoil ili jednakovrijedan.Akustičke osobine trebaju odgovarati podatcima iz Tablice 4.1, redak 4.Završna obrada prema projektu interijera.Stavka uključuje montažu prema uputama proizvođača te sav potreban dodatni i pomoćni materijal i skelu po potrebi.Obračun ukalkuliran u jediničnu cijenu. |  |  |  |  |
|  |  |  |  |  |  |
|  |  |  |  |  |  |
| 9. | Dobava i ugradnja niskofrekvencijskih apsorbera | 9,2 | m2 | 7.887,00 kn | 72.560,40 kn |
|  | Niskofrekvencijski apsorber zvuka dubine 15 cm, montaža na strop, veličine 60 cm x 60 cm. Tip Jocavi Walltrap ili jednakovrijedan.Akustičke osobine trebaju odgovarati podatcima iz Tablice 4.1, redak 5.Završna obrada prema projektu interijera.Stavka uključuje montažu prema uputama proizvođača te sav potreban dodatni i pomoćni materijal i skelu po potrebi.Obračun ukalkuliran u jediničnu cijenu. |  |  |  |  |
|  |  |  |  |  |  |
|  |  |  |  |  |  |
| 10. | Dobava i ugradnja valjkastih zvukoupojnih elemenata | 2 | kom | 2.785,00 kn | 5.570,00 kn |
|  | Akustički zvukoupojni element u obliku valjka promjera 30 cm, visine 120 cm. Tip kao Jocavi Tubabsorber SY ili jednakovrijedan.Akustičke osobine trebaju odgovarati podacima iz Tablice 4.1, redak 10.Završna obrada prema projektu interijera.Stavka uključuje montažu prema uputama proizvođača te sav potreban dodatni i pomoćni materijal i skelu po potrebi.Obračun ukalkuliran u jediničnu cijenu. |  |  |  |  |
|  |  |  |  |  |  |
|  |  |  |  |  |  |
| 11. | Dobava i ugradnja poroznih apsorbera | 23 | m2 | 888,70 kn | 20.440,10 kn |
|  | Porozni apsorber zvuka debljine 2,5 cm, montaža lijepljen izravno na zid.Akustičke osobine trebaju odgovarati podatcima iz Tablice 4.1, redak 9.Završna obrada prema projektu interijera.Stavka uključuje montažu prema uputama proizvođača te sav potreban dodatni i pomoćni materijal i skelu po potrebi.Obračun ukalkuliran u jediničnu cijenu. |  |  |  |  |
|  |  |  |  |  |  |
| 12. | Dobava i ugradnja akustičkih difuzora | 3,6 | m2 | 3.104,17 kn | 11.175,01 kn |
|  | Akustički difuzor debljine 14 cm, montaža na zid, dimenzija 120 cm x 60 cm. Tip kao Jocavi Ivory ili jednakovrijedan.Akustičke osobine trebaju odgovarati podatcima iz Tablice 4.1, redak 8.Završna obrada prema projektu interijera.Stavka uključuje montažu prema uputama proizvođača te sav potreban dodatni i pomoćni materijal i skelu po potrebi.Obračun ukalkuliran u jediničnu cijenu. |  |  |  |  |
|  |  |  |  |  |  |
| 13. | Priprema i ugradnja elemenata: | 1 | kpl | 35.000,00 kn | 35.000,00 kn |
|   | Opći uvjeti i napomene: montaža akustičkih elemenata izvodi se po opisu iz troškovnika i uputama projektanta i proizvođača. Izbor boja završne obrade po odobrenju projektanta.Prije davanja ponude izvršitelj je obvezan izvršiti uvid u projektnu dokumentaciju i raščistiti sve eventualne nedoumice i nejasnoće s projektantom jer se nikakvi naknadni zahtjevi u tom pogledu neće moći uvažiti.Cijenom treba također obuhvatiti sve osnovne i pomoćne materijale za izvedbu i ugradnju, sve osnovne i pomoćne radnje, sve faze transporta, skladištenja i pretovara do i na gradilištu te eventualno potrebne radne skele.Troškove čišćenja na objektu uslijed montaže elemenata snosi izvoditelj montažerskih radova. |   |   |   |   |
| 14. | Usluge projektiranja i rada ovlaštenog inžerenja građevine (nadzornog inženjera) | 1 |  | 18.836,00 | 18.836,00 |
|  |  |  |  |  |  |
|  |  |  |  |  |  |
|  |  |  |  |  |  |
|   | **UKUPNO (Kn):** |   |   |   | 338.021,51 kn |
|   | **UKUPNO SA PDV 25% (Kn):** |   |   |   | **422.526,89 kn** |
|   | **UKUPNO (EUR):** |   |   |   |  44.863,16 €  |
|   | **UKUPNO SA PDV 25% (EUR):** |   |   |   |  **56.078,95 €**  |

**2.PROJEKT: DIGITALNI MATRIČNI INSPICIJENTSKI SUSTAV**

Za potrebe interne tehnološke komunikacije predviđena je ugradnja digitalnog matričnog sustava 8 x 8

koji uključuje žičnu i bežičnu komunikaciju unutar tehnološkog sustava koncertne dvorane. Sustav

omogućuje duplex tonsku komunikaciju između:

1. AV režija

- Majstor tona

- Majstor svjetla

- Tehničko vodstvo / Video

2. Inspicijentski pult

3. Operater tona

4. Operateri svjetla 1 i 2

5. Salon Jakova Gotovca

6. Komunikacija prema ostalim tehnološkim prostorima

7. Priključno mjesto za RTV reportažna kola

- Za potrebe RTV prijenosa preko ovog sustava komunicira AV režija sa tehničkim osobljem

RTV reportažnih kola.

Digitalni matrični inspicijentski sustav služi za davanja obavijesti i emitiranje unaprijed snimljenih tonskih

poruku unutar interijerskog ozvučenja u ostalim tehnološkim prostorima kazališta (Foyer, Mali foyer,

Garderobe,…).

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  | **JAVNA USTANOVA U KULTURI HRVATSKI DOM SPLITTončićeva 121000 Split** |  |  |  |  |
|  | **TROŠKOVNIK**  |  |  |  |  |
|  | **OPIS** | **Kol.** | **Jed.** | **JED. CIJENA** | **UK. CIJENA** |
|  |  |  |  |  |  |
|   | **1. INSPICIJENTSKI SUSTAV** |   |   |   |   |
|  |  |  |  |  |  |
| **1.** | **Matrica digitalnog interkomskog sustava** | **1** | **set** | 117.689,04 kn | 117.689,04 kn |
|  | Broj portova: 32  |  |  |  |  |
|  | Sučelja:  |  |  |  |  |
|  | – mreža: 2x 100 Base-T Ethernet, RJ45 |  |  |  |  |
|  | – Alarmno sučelje: D-Sub 9 |  |  |  |  |
|  | – Wordclock izlaz (BNC) |  |  |  |  |
|  | – 8 portova za spajanje AES 67 signala , 1000 Base-T Ethernet, RJ45 |  |  |  |  |
|  | Podrška za sljedeće funkcije: pojedini i grupni poziv, konferencija, routing audio signala, tipka za odgovor, telefonski poziv |  |  |  |  |
|  | Upravljanje pravima korisnika (user right management) |  |  |  |  |
|  | Softver za konfiguriranje interkoma, spajanje s matricom treba biti preko etherneta |  |  |  |  |
|  | Napajanje: Redudantno ”Hot swappable”, 90-264 VAC, 50/60 Hz |  |  |  |  |
|  | Montaža: 19” rack mount, 2HE |  |  |  |  |
|  | Uključen: Mrežni preklopnik s 8 portova, AES67 GigE (QoS, PTPv2, IGMP snooping) |  |  |  |  |
|  |  |  |  |  |  |
| **2.** | **Korisnički panel digitalnog interkomskog sustava** | **4** | **kpl** | 26.896,59 kn | 107.586,36 kn |
|  | 12 Tipki , 1 rotacijski enkoder, 3 tipke za direktnu kontrolu funkcija (shift, menu, headset/panel mic) |  |  |  |  |
|  | 2 TFT kapacitivna ekrana sa ”multi-touch” kontrolom |  |  |  |  |
|  | Regulacija glasnoće |  |  |  |  |
|  | Utor za SD karticu |  |  |  |  |
|  | Povezivanje sa matricom: Ethernet RJ45 (AES67/AVB/Ethernet/AES3) , BNC (AES3) |  |  |  |  |
|  | Priključak za headset |  |  |  |  |
|  | Priključak za mikrofon |  |  |  |  |
|  | Audio priključak: minimalno 1x ”4 Wire” priključak  |  |  |  |  |
|  | GPIO priključak (3x GPI ulaz, 3x GPI izlaz) |  |  |  |  |
|  | Mogućnost nadogradnje funkcionalnosti putem softverske aplikacije |  |  |  |  |
|  | Mikrofon na vratu (gooseneck) i zvučnik |  |  |  |  |
|  | Montaža: samostojeća izvedba, ugrađeno napajanje (100 - 240 VAC , 50/60 Hz) |  |  |  |  |
|  |  |  |  |  |  |
|  |  |  |  |  |  |
| **3.** | **Bežična prijenosna dogovorna jedinica (wireless beltpack)**  | **3** | **kpl** | 20.021,82 kn | 60.065,46 kn |
|  | Mogućnost implementacije i kompatibilnost sa ponuđenim interkomskim sustavom |  |  |  |  |
|  | Frekvencijsko radno područje u opsegu 1880-1930MHz , DECT standard (ADR) |  |  |  |  |
|  | Kodiranje govornog tonskog signala prema BV32 protokolu |  |  |  |  |
|  | Enkripcija: AES 256 bit |  |  |  |  |
|  | Mogućnost direktne komunikacije sa 6 destinacija pomoću pripadajućih tipki |  |  |  |  |
|  | Video zaslon u boji (TFT) za indikaciju radnih parametara jedinice |  |  |  |  |
|  | Minimalni domet bežične komunikacije između jedinica u opsegu 200m u zatvorenom, odnosno 150-250m na otvorenom prostoru |  |  |  |  |
|  | Bluetooth v4.1 i A2DP kompatibilnost |  |  |  |  |
|  | Autonomija rada jedinice do 17 sati uz jedno punjenje pripadajuće Li-ion akumulatorske baterije |  |  |  |
|  | Ugrađena pripadajuća priključnica (XLR 4 m) za priključak pripadajuće lagane naglavne kombinacije slušalice-mikrofon za komunikaciju (mogućnost rotacije mikrofona 270 stupnjeva) |  |  |  |  |
|  | Ugrađeni mikrofon i zvučnik za mogućnost rada bez naglavne komunikacije |  |  |  |  |
|  | IP65 |  |  |  |  |
|  |  |  |  |  |  |
|  |  |  |  |  |  |
| **4.** | **Punjač za bežične prijenosne dogovorne jedinice** | **1** | **kom** | 12.823,86 kn | 12.823,86 kn |
|  | Mogućnost istovremenog punjenja 5 pripadajućih bežičnu prijenosnih dogovornih jedinica |  |  |  |  |
|  | Napajanje naponom gradske mreže do 100-230VAC, 50 - 60Hz  |  |  |  |  |
|  |  |  |  |  |  |
|  |  |  |  |  |  |
| **5.** | **Antena za povezivanje bežičnih prijenosnih dogovornih jedinica** | **1** | **kom** | 21.450,24 kn | 21.450,24 kn |
|  | Omogućava povezivanje matrice digitalnog interkoma sa prijenosnim bežičnim dogovornim jedinicama |  |  |  |  |
|  | Kompatibilnost s ponuđenom matricom interkomskog sustava i bežičnim prijenosnim dogovornim jedinicama |  |  |  |  |
|  | Frekvencijsko radno područje u opsegu 1880-1930MHz , DECT standard (ADR) |  |  |  |  |
|  | Povezivanje s matricom putem AES67 (SMPTE 2110) mrežne konekcije, RJ45 |  |  |  |  |
|  | E-ink ekran , visoki kontrast |  |  |  |  |
|  | Mogućnost spajanja minimalno 10 bežičnih prijenosnih dogovornih jedinica |  |  |  |  |
|  | Radna temperatura: -10 do 45 ºC |  |  |  |  |
|  | Napajanje PoE+ i/ili 10 - 57 VDC |  |  |  |  |
|  |  |  |  |  |  |
|  |  |  |  |  |  |
| **6.** | **Mrežna infrastruktura za povezivanje sustava digitalnog interkoma** | **1** | **kpl** | 14.834,82 kn | 14.834,82 kn |
|  | Mrežni preklopnik s 8 portova PoE+  |  |  |  |  |
|  | AES67 GigE (QoS, PTPv2, IGMP snooping) |  |  |  |  |
|  | Montaža: 19” rack mount, 1HE |  |  |  |  |
|  |  |  |  |  |  |
|  |  |  |  |  |  |
| **7.** | **Instalacijski materijal u prostoru dvorane i povezivanje kabela u prostoru** | **1** | **set** | 2.000,00 kn | 2.000,00 kn |
|  |  |  |  |  |  |
|  |  |  |  |  |  |
| **8.** | **Ugradnja i programiranje opreme** | **1** | **set** | 35.000,00 kn | 35.000,00 kn |
|  |  |  |  |  |  |
|  |  |  |  |  |  |
|   | **UKUPNO:** |   |   |   | 371.449,78 kn |
|   |  |  |  |  |  |
|   | **UKUPNO (EUR):** |   |   |   |  **49.299,86 €**  |
|  |
|  |

**3.PROJEKT: IZRADA PROJEKTNE DOKUMENTACIJE PREUREĐENJA INTERIJERA JAVNIH PROSTORA HRVATSKOG DOMA SPLIT: FOYERA, 2.KAT I SALON JAKOVA GOTOVCA**

U skladu s novom vizijom Hrvatskog doma Split i različitim programskim smjerovima; programi za djecu i mlade, jazz ciklus i izložbeni prostor, kao i u perspektivi planirani Muzej zvuka, zatražena je ponuda za izradu projektne dokumentacije preuređenja interijera javnih prostora Hrvatskog Doma Split, sa djelomičnom prenamjenom i dopunom namjene za javne prostore.

Zadatak projekta je prenamjena odnosno dopuna namjene javnih prostora na:

      I katu - predvorje glavne dvorane u prezentacijski prostor koji može preuzeti uz ulogu predvorja glavne dvorane i funkciju organizacije izložbi i multimedijalnih prezentacija. U tu svrhu potrebno je predvidjeti način prezentacije (modularni ovjesni sistem za ovjes prezentacijskih panela) , dodatnu rasvjetu, te preuređenje postojećih elemenata interijera - šanka i garderobe kako bi se stvorilo što više podloga za izlaganje, a istovremeno neophodna funkcija zadržala.

     II katu - postojeći prostor predvorja toaleta treba se smanjiti kako bi se povećao prostor tehnike glavne dvorane i u tom novom prostoru potrebno je osmisliti način prezentacije izložbi kako bi se i taj prostor multifunkcionalno upotrijebio. Potrebno je predvidjeti dodatnu rasvjetu i sakriti naglašene ulaze u toalete.

     III kat - prostor Salona Jakova Gotovca 1 potrebno je preurediti u multifunkcionalnu dvoranu koja bi imala i dalje funkciju izvedbenog prostora, uz mogućnost jednostavnog preuređenja u izložbeni prostor i kulturni klub javnog karaktera ugodnog interijera koji bi poticao zadržavanje publike. Prostor bi bio namijenjen za:

Klub mladih Hrvatskog doma, Koncertni laboratorij, jazz klub, ciklus izložbi.

   Stubište - potrebno je dodatno opremiti kako bi stubište preuzelo funkciju povezivanja svih prostora u jednu cjelinu - mogućnošću realizacija izložbi i, ili multimedijalnih prezentacija po samom prostoru stubišta.

U perspektivi, a prema planu razvoja Ustanove u 2025./2026. svi navedeni prostori, a posebice stubište, foyer i prostor na 2.katu trebali bi postati integralnim dijelom Muzeja zvuka.

**SADRŽAJ TEHNIČKE DOKUMENTACIJE**

**1.1 Idejni projekt:**

1.1.1. **Idejni projekt preuređenja interijera:**

- tehnički opis

- tlocrt u mj 1:50

- karakteristični presjeci / pogledi u mj 1:50

1.1.2. **revizija projekta rasvjete i elektro instalacija:**

- riješenja sa tlocrtima u mj 1:50

- odabir dodatnih rasvjetnih tijela i elektro opreme

**2.1.1. Dokumentacija za izvođenje radova koja obuhvaća izradu detaljnih projekata I troškovnika za**:

- interijer – odabir materijala i opreme / sanitarije, rasvjeta, namještaj, tekstili /

Izvedbeni detalji interijera

- tehnički opis

- tlocrt u mj 1:50

- karakteristični presjeci u mj 1:50

- karakteristični pogledi u mj 1:50

- sheme u mjerilima 1:20 – 1:5

- katalog materijala i opreme

- projekt za dodatnu rasvjetu i elektroopremu

- troškovnik izvođenja radova i nabave opreme

cijena usluge:

ukupno:

Izrada kompletne dokumentacije interijera sa stubištem 238 M2 (50EUR/m2) + 106,5 M2 (25 EUR/m2) stubište

**UKUPNO 8.737,50 EUR**

**PROJEKCIJE ZA 2025.I 2026.g.**

**1.MUZEJ ZVUKA**

Hrvatski dom Split, kao strategiju razvoja, predlaže stvaranje stalne postave interaktivnih elemenata za projekt Muzej zvuka Split koji bi omogućio posjetiteljima istraživanje glazbe i zvuka na novi i inovativni način te time omogućio specifično upoznavanje s osnovnim elementima muzičkog stvaralaštva, lokalne baštine i fizike muzike. Od mogućnosti dirigiranja virtualnom orkestru, preko vizualnih reprezentacija fizike zvuka, do interaktivnog upoznavanja sa svijetskog i lokalnom te nacionalnom glazbenom baštinom kroz igre, zagonetke, prostorne elemente i uređaje kao telefoni, gramofoni i slično.

**2.SPLIT MUSIC COMPETITION**

U zadnjem desetljeću pratimo trend razvoja glazbenog turizma kroz ekspanzivni rast

instrumentalnih natjecanja, festivala i seminara. Natjecanja s međunarodnim predznakom

možemo promatrati i kroz gospodarski benefit, jer veliki broj mladih umjetnika, njihovih

skrbnika i profesora Splitu donosi i povećani broj noćenja i konzumacije raznih kulturnih i

gastro sadržaja na području grada. Uputno bi bilo natjecanje održati u zimskom periodu kako

bi se doskočilo tzv „splitskoj zimi“ kada je osjetan pad dolaska turista u grad.

**OBRAZLOŽENJE FINANCIJSKOG PLANA ZA 2024. GODINU**

|  |  |  |  |
| --- | --- | --- | --- |
|  | **RASHODI** |  |  |
|  | **Rashodi za zaposlene** | **Hrvatski dom trenutno broji šest zaposlenih, a u listopadu će se timu pridružiti i sedmi zaposlenik. Kako prihod Hrvatskog doma uvelike ovisi o prodaji ulaznica u planu je zapošljavanje blagajnika koji bi bio zaposlen na pola radnog vremena. Dosadašnje poslove prodaje ulaznica su djelatnici iz vanjskog servisa za prodaju ulaznica što je iziskivalo dodatne troškove na mjesečnoj bazi u stavki intelektualnih usluga.****Povećanjem broja zaposlenih,bilo je potrebno povećati i iznos regresa, nagrada, darova te doprinosa.**         | **161.000,00** |
|  | **Plaće za redovan rad** |  |
| 31111 | Plaće za zaposlene | 127.491,33 |
|  | Ostali rashodi za zaposlene |  |
| 31212 | Nagrade | 4.656,00 |
| 31213 | Darovi | 3.310,00 |
| 31215 | Naknada za bolest invalidnost i smrtni slučaj | 0,00 |
| 31216 | Reges za godišnji odmor | 2.322,67 |
| 31219 | Ostali nenavedeni rashodi za zaposlene | 5.645,00 |
|   |   |   |
|  | **Doprinosi na plaće** |  |
| 31321 | Doprinosi za obvezno zdrav.osig. | 17.575,00 |
|   | **Materijalni rashodi** |  | **10.047,90** |
| **321** | **Naknade troškova zaposlenima** | **Kako je jedan od budućih projekata Hrvatskog doma i uvođenje tzv. “Muzeja zvuka” unutar Ustanove, bit će potrebno posjetiti istovjetan muzej u Beču. U planu su i poslovni putovi u Zagreb te Zadar radi organizacije nadolazećih koncerata (Dalmatinski ciklus u suradnji s KOncertnim uredom Zadar).**        |  |
| 32111 | Dnevnice za službeni put u zemlji | 657,90 |
| 32112 | Dnevnice za službeni put u inozemstvu | 400,00 |
| 32113 | Naknade za smještaj na službenom putu u zemlji | 720,00 |
| 32114 | Naknade za smještaj na službenom putu u inozemstvu | 500,00 |
| 32115 | Naknade za prijevoz na službenom putu u zemlji | 720,00 |
| 32116 | Naknade za prijevoz na službenom putu u inozemstvu | 1.500,00 |
| 32119 | Ostali rashodi za službena putovanja | 100,00 |
| 32121 | Naknade za prijevoz na posao i s posla |  **Zbog povećanja broja zaposlenih putni troškovi (32121) se povećavaju u odnosu na prethodnu godinu.** | 3.850,00 |
| 32131 | Seminari ,savjetovanja,simpoziji |  Obzirom kako se povećao broj zaposlenih, nužno je provesti osnovnu edukaciju zaštite na radu i zaštite od požara za zaposlene i stručne suradnike-studente koji provode vrijeme u prostorijama Hrvatskog doma. | 1.200,00 |
| 32141 | Naknada za korištenje privatnog automobila u službene svrhe |  Da bi se uštedilo na putnim troškovima osobama izvan radnog odnosa, u 2024. godini će djelatnici Hrvatskog doma biti angažirani za odlazak u Zračnu luku Split kako bi doveli umjetnike do Hrvatskog doma. | 400,00 |
| **322** | **Rashodi za materijal i energiju** | **Obzirom na povećanje broja programa koji u postotku iznose gotovo 50%, porast će i potrebe za materijalnim rashodima u vidu materijala za održavanje opreme te higijenskih potrepština jer se očekuje veliki protok posjetitelja.** | **8.081,00** |
| 32211 | Uredski materijal |  Na ovoj stavki nema znatnih povećanja u odnosu na prethodnu godinu. | 929,00 |
| 32212 | Literatura(publikacije,časopisi,glasila,knjige i ostalo) |   | 0,00 |
| 32214 | Materijal i sredstva za čišćenje i održavanje |   | 963,00 |
| 32216 | Materijal za higijenske potrebe |   | 1.363,00 |
| 32219 | Ostali materijal za potrebe redovnog poslovanja |   | 698,00 |
| 32242 | Materijal i dijelovi za tekuće i investicijsko održavanje postrojenja i opreme |   | 2.928,00 |
| 32251 | Sitni inventar  |   | 1.200,00 |
| **323** | **Rashodi za usluge** |  | **269.345,16** |
| 32311 | Usluge telefona, telefaksa | Obzirom na navedene dvije lokacije, minimalno dvije glavne fiksne linije, 5 službenihmobitela neophodnih za rad malog operativnog tj. produkcijskog tima (linije zamjenjuju svefunkcije Inspicijentskog sustava) dva bežična širokopojasna interneta koja mogu obuhvatitisve prostorije (katove) naših lokacije planiran je navedeni iznos.      | 3.445,00 |
| 32312 | Usluge interneta | 1.333,00 |
| 32313 | Poštarina (pisma,tiskanice i sl.) | 216,00 |
| 32319 | Ostale usluge za komunikaciju i prijevoz | 200,00 |
| 32321 | Usluge tekućeg i investicijskog održavanja građevinskih objekata | 5.300,00 |
| 32322 | Usluge tekućeg i investicijskog održavanja postrojenja i opreme | 22.564,00 |
| 32334 | Promidžbeni materijal | Obzirom kako je planirano 50% više programa nego protekle godine, potrebno je osigurati sredstva za promidžbu istih. | 600,00 |
| 32339 | Ostale usluge promidžbe i informiranja | 7.339,50 |
| 32341 | Opskrba vodom |  Ustanova ne planira sredstva. | 0,00 |
| 32349 | Ostale komunalne usluge |  Ustanova ne planira sredstva. | 0,00 |
| 32353 | Najamnine za opremu |  Obzirom kako jedan od programa iziskuje najam instrumenata (udaraljki i harfe) potrebno je osigurati navedeni iznos. | 350,00 |
| 32361 | Obvezni i preventivni zdravstveni pregledi zaposlenika | 0,00 | 0,00 |
| 32371 | Autorski honorari |  Stavka se odnosi na programsku djelatnost Hrvatskog doma Split prema navedenimprogramskim ciljevima, a odnosi se na autorske honorare glazbenika za izvedbu koncertnih iumjetničkih programa. Program u planiranom opsegu održiv je uz donacije Ministarstva kulture i medija (30000), Županije Splitsko-dalmatinske (7.000) i Turističke zajednice Grada Splita. U smjeru samoodrživosti planiran je i vlastiti prihod.  | 168.126,40 |
| 32372 | Ugovori o djelu |  Ustanova nema planirano sklapati ugovore o djelu. | 0,00 |
| 32373 | Usluge odvjetnika i pravnog savjetovanja |  Ustanovi je potrebno osigurati navedeni iznos radi eventualnih troškova javnog bilježnika u vidu dopuna djelatnosti u sudskom registru i Statutu. | 300,00 |
| 32377 | Usluge agencija,studentskog servisa (prijepisi, prijevodi i drugo) | Za svakodnevni rad i realizaciju koncertne sezonepotrebne su usluge student servisa prema sljedećem rasporedu. Prilikom koncertnih događanja potrebno je imati minimalno tim od 3 hostese i pomoćnika u tehnici po svakomkoncertnom događaju, prema planu djelovanja, predviđenoj satnici od minimalno 4 radna satapo događaju i cijeni sata od 5,00 EUR te izvaredne događaje naših programskih partnera tj.splitskih glazbenih udruga, festivala i manifestacija. Ova usluga je neophodna za našedjelovanje. | 8.800,00 |
| 32379 | Ostale intelektualne usluge |  Obzirom kako Ustanova nema zaposlenika na radnom mjestu majstora tona, potrebno je platiti vanjski obrt dbSound s kojim Ustanova surađuje već nekoliko godina. Također, Ustanova nema računovodstvenu služnu te je stoga potrebno osigurati sredstva za troškove vanjskogknjigovodstvenog servisa BDO Dalmacija d.o.o.te za usluge održavanja web stranica, dizajna brošura, letaka, plakata i ostale slične uslugeneophodne za rad te trošak lektora, fotografa i muzikološke pripreme programskih knjižica. | 27.335,89 |
| 32389 | Ostale računalne usluge |  Potrebno je osigurati sredstva za pokrivanje troškova održavanja računalnih baza. | 1.327,00 |
| 32391 | Grafičke i tiskarske usluge, usluge kopiranja i uvezivanja i slično |  Isto kao ad. 32399. | 11.802,75 |
| 32392 | Film i izrada fotografija |  Ustanova će sredstva osigurati iz vlastitih prihoda. | 0,00 |
| 32395 | Usluge čišćenja, pranja i sl | Troškovi se odnose na navedene prostore koji svojom veličinom 5 katova, dva velika objekta, 3dvorane, 2 garderobe, 15-tak sanitarnih čvorova, hodnici i stubišta, zahtijevaju predviđenasredstva za usluge vanjskog servisa. | 8.013,00 |
| 32396 | Usluge čuvanja imovine i osoba |  Troškovi se odnose na pokrivanje mjesečnih troškova Javne vatrogasne postrojbe Grada Splita za vatrodojavni sustav. | 1.592,62 |
| 32399 | Ostale nespomenute usluge | Stavka se odnosi na pokrivanje troškova kombija za prijevoz umjetnika i instrumenata kada se radi o sastavima, troškove vanjskih suradnika koji povremeno obavljaju poslove, usluge cateringa, gravure, kopiranja ključeva i sl. | 700,00 |
| **324** | **Naknada troškova osobama izvan radnog odnosa** | **Stavka se odnosi na putne troškove i smještaj izvođača.** | **38.622,50** |
| 32411 | Naknada troškova službenog puta |  Izvođačima bi se ovim sredstvima osigurao putni trošak do Hrvatskog doma. Preostali dio sredstava se pokriva iz vlastitih prihoda. | 20.496,00 |
| 32412 | Naknade ostalih troškova |  Izvođačima bi se iz ovih sredstava osigurao smještaj, a preostali dio troškova će se pokriti iz vlastitih sredstava.  | 18.126,50 |
| **329** | **Ostali nespomenuti rashodi poslovanja** | **Ustanova planira rashode ove prirode pokrivati iz vlastitih sredstava.**  | **0,00** |
| 32931 | Reprezentacija | 0,00 |
|  | **Financijski rashodi** |  | **365,00** |
| **343** | **Ostali financijski rashodi** |  |  |
| 34311 | Usluge banaka |  Ustanovi je potrebno osigurati navedena sredstva za pokriće troškova vođenja računa u OTP banci. | 365,00 |
| 41231 | Licence |  Troškovi su predviđeni u posebnim programima. | **0,00** |
|  | **Rashodi za nabavu proizvedene dugotrajne imovine** | Troškovi su predviđeni u posebnim programima. | **0,00** |
| **422** | **Postrojenja i oprema** |  |  |
| 42211 | Računala i računalna oprema |   | 0,00 |
| 42273 | Oprema |   | 0,00 |